
PRINTUL FERICIT 


us, deasupra cetății, pe o co- 
loană înaltă, se ridică statua 
Prințului Fericit, Era acope- 
rita cu frunzulițe subțiri 
de aur, drept ochi aveă două safire lu- 
minoase şi la mânerul sabiei lui străluciă 
un rubin mare si roșu. 

Cine treceă pe acolo, o admiră. 

«E frumoasă ca un cocoș de tabla», ob- 
servase unul dintre Consilierii orașului, 
care ar fi vrut să se zică despre el că are 
gusturi artistice, dar numai decât se gră- 
bise să adauge: (Păcat că nu-i tot asa de 
folositoare h», fiindu-i teamă să nu-l creadă 
lumea nepractic, ceeace vă asigur că nu 
eră, 

„ «Vezi? De ce nu poți si tu să fii ca Prin- 
tul Fericit?» întrebă o mamă inteleapta pe 
băiețașul ei, care plângeă cerând să-i dea 

luna. «Prințului Fericit nici nu-i trece 
prin gând să plângă pentru asa ceva». 

«Bine că mai e cineva fericit pe lumea 
asta), mormăiă câte un deziluzionat, uitân- 
du-se la minunata statuie, 

«Parc'ar fi un înger!) ziceau copiii de cor 
când ieșeau din Catedrală, îmbrăcaţi în 
haina lor de catifeă roşie, cu sorturile albe 
ca zăpada. 

«De unde ştiţi voi? Ati văzut vreunul?» 
întrebă profesorul de matematică, 

«Cum să nu, am văzut în vis», răspun- 
deau copiii, și profesorul de matematică se 
încruntă şi se uită la ei sever, fiindcă lui 
nu-i plăceă să ştie că copiii visează. 

Intr’o noapte trecu pe deasupra cetății 
un Rândunel. 

Prietenii lui plecaseră de șase săptămâni 
în Egipet, el însă rămăsese în urmă, fiindcă 

era indragostit de o trestie frumoasa. 
O întâlnise pe primăvară, într'o zi când 
Sbură dealungul râului după un bărzăune 
mare și galben si fusese asa de impresionat 
de talia ei subțire, încât se oprise numai 
decât să-i vorbească. 

«O să mă laşi să te iubesc?) o intrebase 
Rândunel, căruia îi plăceă să intre dela în- 
ceput în materie, si Trestia se inclinase 
adânc. Atunci el începuse să sboare de jur- 
împrejurul ei, atingând apa cu vârful ari- 
pilor și făcând tot felul de valuréle de ar- 
gint. Se chema că-i face curte, si lucrul 
fink astfel toată vara. 

«Ce atașament ridicul I» ciripeau celelalte - 
tândunici; «n’are pară chioară şi rubede- 
nii cât păr în cap), —şi e drept că râul eră 
plin de trestii. Pe urmă, când veni toamna, 
Sburară cu toatele. 

După ce plecară ele, Rândunel incept 
să se simtă singur și să se sature de Doam- 
na Visurilor lui. «Nu ştie să lege două 
vorbe», ziceă el, «mi-e teamă că-i o cochetă, 
fiindcă flirtează intr’una cu vântul). Si e 
drept că de câteori băteă vântul, trestia îi 
făceă cele mai gratioase reverente. «Recu- 
cunosc că e cazanieră), mai zicea el, «dar 
când soțului îi place să voiajeze, n'are nici 
un haz ca soției să nu-i placă». 

«Nu vrei să mergi încolo cu mine?» o 
întrebă el la urma urmei; dar Trestia dădu 
trist din cap. Eră prea atașată de gospo- 
dăria ei, ca să-l urmeze. 

«Te-ai jucat cu mine!» strigă Rândunel. 
«Rămas bun! Am plecat'o spre Piramide I» 
si sbura de acolo. 

Sbură toată ziua si când se’ntuneca | 
ajunse în cetate. «Unde as putea poposi?» 

isi zise el. «Sper că orașul a facut oarecare 
pregătiri). 

Si deodată văzu statuia pe coloana ei 
înaltă, 

«Am găsit!) strigă el plin de bucurie. «E 
o pozitiune admirabilă și aer curat cât pof- 
testi» si se coborî de sus, tocmai între pi- 
cioarele Prințului Fericit, 

«Ce mai culcus de aur», isi ziceă el in- 
cetişor uitându-se împrejur si pregătin- 
du-se de culcare; dar tocmai când să-și 
puie capul sub aripă, o picătură mare de 
apă căzu pe el. «Ce să fie asta?» exclamă 
el. «Nu văd nici un norisor pe cer, stelele 
strălucesc si totus plouă. Ce mai climă în 
nordul ăsta al Europei!» Deodată căză încă 
o picătură, 

«La ce folosește o statuie, dacă nu poate 
măcar să te apere de ploaie?» zise el! «Tre- 


PRINȚUL 
FERICIT 


II 


buie să-mi caut un horn ca lumea», si se 
hotărî să sboare de acolo. 

Dar până să-și desfacă aripile, o a treia 
picătură căzù; se uită in sus si văzii... Ah, 
ce văzu? 

Ochii Prințului Fericit erau plini de la- 
crimi si lacrimi curgeau în jos pe obrajii de 
aur. Fata lui eră asa de frumoasă în lumina 
lunii, încât mica Rândunică se simți cu- 
prinsă de milă. 

«Cine ești Dumneata?» zise ea. 

«Eu sunt Prințul Fericit). 

«De ce plângi atunci?» întrebă Randu- 
nica, «M'ai udat toată». 

«Când eram vie si aveam o inimă ome- 
neasca», răspunse statua, «nu știam ce sunt 
lacrimile, fiindcă trăiam în Palatul dela 
Sans-Souci, unde întristarea n'are voie să 
intre. Toată ziua mă jucam cu prietenii 

mei prin grădini și seara conduceam dan- 
sul în sala cea mare. Imprejurul grădini- 


| lor mele se ridică un zid înalt, dar toate 


cele ce mă înconjurau erau asa de fru- 
moase, încât nici nu-mi treceă prin gând 


să întreb ce eră dincolo de el. Curtenii 


mei mă numeau Prințul cel Fericit şi dacă 
plăcerea e fericire, e adevărat că eram 
fericit. Aşă am trăit si as am murit. Dar 
acum, după moarte, m'au suit aici, așa 
| de sus, încât pot vede toată mizeria si 
| toată urdtenia cetății mele, şi cu toate că 
inima mea e de plumb, nu pot decât să 
plang». «Ce? Nu e toată de aur?» se miră 
| Rândunica în gândul ei, căci era prea po- 
liticoasă ca să facă vreo observaţie per- 
Sonală cu glas tare, 
«Departe de aici), continuă încet sta- 
tua, cu un glas muzical, «departe de aici, 

intr’o stradă, se află o căsuță sărăcăcioasă. 
Unul din geamuri e deschis si prin el pot 
vedeă o femeie care stă la o masă. Faţa ei 


e slabă si ofilită, iar mâinile ei aspre și ro- | 


şii sunt intepate de ace, fiindcă e cusăto- 


reasa. Brodează flori de argint pe o rochie | 


de mătase, pe care cea mai drăguță dintre 
domnisoarele de onoare ale Reginei vrea 
s'o puie la viitorul bal dela Palat. Intr'un 
colt al odăii, pe un pat, e bolnav baietasul 
ei, Are friguri, si cere portocale si plânge 
fiindcă mama lui nu poate să-i dea decât | 
apă. Rândunică, Rândunică, nu vrei să-i, 
duci rubinul dela mânerul sabiei mele? Pi- 
cioarele mele sunt intepenite pe pede 
şi nu pot să ma misc». 

«Sunt așteptat in Egipt), răspunse Rân-, 
dunel. «Prietenii mei sboara acum în su- 
sul și în josul Nilului si stau de vorbă -cu 

florile de lotus. In curând se vor duce la 
culcare in mausoleul Regelui celui mare. 
Regele însuș e acolo, in cosciugul lui zu- 
gravit. E infasurat în pânză galbenă si îm- 
bălsămat cu mirodenii. Imprejurul gâtu- 
lui are un sirag de mărgele verzi ca jadul, 
şi mâinile lui par'că sunt frunze uscate). 

«Rândunică, Rândunică, drăguță Rându- 
nică), zise Prinţul, «nu vrei să stai cu mine 
© noapte si să fii mesagerul meu? Băie- 
tasului îi e asa de sete si mama lui e atât 
de tristă !) 

«Nu prea-mi plac băieții», răspunse Rân- 
dunel, «Astă-vară, cum mă asezam pe ma- 
lul râului, erau doi obraznici de băieţi ai 
„ morarului, cari aruncau numai decât cu 
| pietre în mine. Nu m'au nimerit nicio- 
| dată, fiindcă noi rândunelele zburăm prea 
| repede și mai ales eu, mă trag dintr’o fa- 
| 
| 


‘= 

milie vestita pentru agilitatea ei, dar totus 
eră o lipsă de respect». 

Dar Prințul Fericit eră asa de trist, în- 
cât mica Rândunică se întristă şi ea. (E 
foarte frig aici», zise ea, «dar pot să stau o 
noapte cu dumneata ca să-ți fiu mesager), 


«Iti mulțumesc Rândunico», zise Prin- | 


tul şi Rândunel culese rubinul cel mare de 
la sabia Prințului si cu el în cioc zbură 
peste coperişurile orașului, 

Trect pe lângă turnul Catedralei, unde 
erau sculptați îngerii de marmură albă. 
Trect: pe lângă palat si auzi zgomotul mu- 
zicii și al dansului, O fată frumoasă ieşi în 
balcon cu iubitul ei. «Ce minunate sunt 
stelele», zise el, (și ce minunată e puterea 
dragostei ?» l 

«Sper că rochia mea o să fie gata pentru 


balul Curții», răspunse ea; (am vorbit să | 


PRINȚUL 
FERICIT 


16 


=o 


mi-o brodeze cu flori de argint, dar cusă- 
toresele astea sunt asa de leneşe». 

Trecù apoi pe deasupra râului si văzù 
felinarele atârnând la catargurile corăbiilor, 

Trecù peste ghetto si văză pe jidovii cei 
bătrâni tocmindu-se unii cu alții şi cântă- 
rind banii în balante de aramă. Ajunse 
în sfârşit la căsuţa cea umilită si se uită 
înăuntru. Băiatul se învârtiă în pat, chi- 
nuit de friguri si mama adormise biruită 
de osteneala. Sări înăuntru si puse ru- 
binul cel mare pe masă, lângă degetarul 
femeiei. Pe urmă zbură uşor împrejurul pa- 
tului, răcorind fruntea băiatului cu aripile 
Sale. 

«Ce răcoare mi-e), zise băiatul, «se vede 
că mă fac bine», şi adormi, 

Rândunica zbură înapoi la Prinţul Fe- 
ricit şi-i povesti ce făcuse, «Ce să fie asta?» 

ACE TES 
SA pamp, sa 


SATHE KT, 


yi 


Sua AAR 


se miră ea. «Cu toate că timpul nu s'a mai 
incalzit, mie nu mai mi-e frig». 

«Asta-i fiindcă ai făcut o faptă buna», 
zise Prințul, si Rândunica căză pe gânduri 
si pe urmă adormi, fiindcă de câte ori se 
gândiă, ea adormia. 

Cum se faci ziuă, zbură la râu si fact o 
baie. 

«Ce fenomen remarcabil», zise profeso- 
rul de ornitologie, care tocmai treceă pe 
pod. «O rândunică iarna! și scrise un ar- 
ticol lung asupra cazului, în ziarul local. 
Toată lumea vorbi despre el, căci eră plin 
de vorbe ciudate pe care nimeni nu le inte- 
legeă. 

«Asta-seara plec în Egipt), zise Rându- 
nel şi perspectiva asta îl umpleă de ve- 
selie. Vizită toate monumentele publice și 
stati mult timp pe vârful clopotniței. Ori 

| unde se duceă, vrăbiile ciripeau și-și spu- 
| neau una alteia: «Ce străin distins!) astfel 
încât petreci de minune. 

Când se ridică luna, zbură la Prinţul 
Fericit. «N’aveti vreun comision pentru 
Egipt?» îi strigă el. «Tocmai plec». 

«Rândunică, Rândunică», zise Prințul, «nu 

vrei să mai stai o noapte cu mine?» 
l «Sunt aşteptat în Egipt», răspunse Rân- 
| dunel, «Mâine prietenii mei o să sboare 
| Spre cataracta a doua. Hipopotamul doar- 
me acolo printre trestii si pe un tron înalt 
de granit stă zeul Meamnon. Toată noap- 
tea se uită la stele și când luceafărul de 
| ziuă se arată, scoate un strigăt de bucurie 
Şi pe urmă tace. La amiază leii galbeni vin 
la marginea apei să se adape. Ei au ochii 
ca nişte smaralde verzi si mugetul lor e 
mai tare decât mugetul cataractei». 

«Rândunică, Randunica», zise Prinţul, 
«colo departe, peste cetate, eu văd un bă- 
iat tânăr într'o mansardă, El se reazimă 
de un pupitru acoperit cu hârtii si într'un 
pahar lângă el e un mănunchiu de viorele 
uscate, Părul lui e negru si cret, buzele 
îi sunt roşii ca rodia, iar ochii lui sunt 
mari şi plini de visuri. El se căznește să 
sfârșească o piesă pentru Directorul 'Tea- 
trului, dar îi e prea frig ca să scrie mai de- 
parte. In sobă nu e foc şi foamea l'a razbit».. 

«Bine», să mai stau o noapte cu dum- 
neata», zise Rândunel, care în adevăr avea 
inimă bună, «O să-i duc şi lui un rubin?» 

«Vai! Nu mai am rubine», zise Prinţul, 
«ochii sunt tot ce mi-a mai rămas. Sunt 
făcuți din niște safire rare, care au fost 
aduse din Indii acum o mie de ani. Scoa- 
te-mi unul si du-i-l. O să-l vândă giuvaer- 

giului, o să-și cumpere hrană si lemne si 
© să-și sfârșească piesa». 

(Printule dragă), zise Rândunica, «zău 
nu pot să fac una ca asta), şi începii să 
plângă. 

«Rândunică, Rândunică, dragă Rându- 
nica», zise Prinţul, «fa cum iti poruncesc». 

Si asa Randunel scoase ochiul Printului 
şi zbură cu el spre mansarda studentu- 
lui. Era uşor să intri înăuntru, fiindcă in 
coperis eră o gaură. Prin ea se repezi el 
Şi intră în odaie, Tânărul sta cu capul in 
mâini, așa încât nu auzi fâlfâitul aripilor 


` pasării şi când își ridică fata, văză safirul 


cel frumos pe viorelele uscate. 

«Am început să fiu apreciat», strigă el, 
«asta trebuie să fie dela vreun mare ad- 
mirator, Acum pot să-mi isprăvesc piesa», 
Şi nu-și mai află loc de bucurie. 

A doua zi Randunica sbura in port. Se 
lăsă pe un catarg si se uită la marinarii cari 
trăgeau cu funii lăzi mari din fundul unei 
corăbii. «Ei hop! Ei hop! strigau ei de 
câte ori se arătă câteo ladă deasupra. («Eu 
mă duc în Egipt», strigă şi Randunica, dar 
nimeni n'o băgă în seamă si când răsări 
luna sbură înapoi la Prinţul Fericit. 

«Am venit să-mi iau rămas bun», îi stri- 
gă el. 

«Rândunică, Rândunică; drăguță Rân- 
dunică), zise Prinţul, «nu vrei să mai stai 
încă o noapte cu mine?) 

«E iarnă», răspunse Rândunica, (şi ză- 
pada înghețată o să sosească în curând. In 
Egipt soarele e cald pe deasupra palmie- 
rilor si crocodilii stau în noroi si se uită 
leneş împrejurul lor. Tovarasele mele isi 
fac cuib în templul lui Baalbec şi porum- 


PRINŢUL 
FERICIT 


22 


m 


l 


| 


| 


beii albi si rozi se uită la ele si gunguresc 
între ei. Trebuie să te părăsesc, Printule 
dragă, dar n'am să te uit şi la primăvară 
am să-ți aduc înapoi două nestimate fru- 
moase în locul celor pe care le-ai dăruit. 
Rubinul o să fie mai roșu decât un tran- 
dafir roșu, și safirul o să fie tot asa de al- 
bastru, ca marea cea nesfarsita». 

«In piața publică, colo jos», zise Prin- 
tul Fericit, e o fetiță care vinde chibri- 
turi. Ea și-a scăpat chibriturile în noroi si 
toate s'au stricat. Tatăl ei o s'o bată dacă 
nu aduce câțiva gologani acasă si de aceea 
Plânge. N’are nici ciorapi, nici ghete în pi- 
Cioare și e cu capusorul gol. Scoate-mi o- 
| chiul celălalt si du-i-l, ca să n'o mai bată 
| tatăl ei», 
| «Mă învoiesc să mai stau încă o noapte 
| cu dumneata», zise Rândunica, «dar nu-ți 

pot scoate si celălalt ochiu. Te-asi lăsă orb | 
de tot». | 
«Rândunică, Rândunică, drăguță Rân- | 
dunică», zise Prinţul, «fă asa cum iti po- | 
runcesc). | 
Şi Rândunica scoase și celălalt ochiu al | 
Prințului și se repezi cu el spre cetate. | 
Trecù ca un fulger pe lângă fetiţa cu chi- | 
brituri şi-i strecură nestimata în palmă. | 
«Ce frumoasă bucată de sticlă», strigă fe- | 
tita, si alergă acasă râzând. | 
Rândunica se întoarse la Print. «Acum | 
esti orb», zise ea, «n’o să mai plec de lângă | 
dumneata». 
«Nu, dragă Randunica», zise sărmanul 
Print, «tu trebuie să te duci în Egipt». 
«Nu vreau să mai plec de lângă dum- 
neata», zise Rândunica si se culcă la pi-| 
cioarele Prințului. 

A doua zi stati pe umărul Prințului și-i 
istorisi tot felul de poveşti despre ce vă- 


” Zuse ea în tari străine, Despre ibisii roşii, 
| Cari stau în șiruri lungi pe malurile Nilu- 


lui si prind peşti de aur in ciocurile lor; 
despre Sfinxul bătrân ca lumea, care tră- 


| ieşte în pustiu şi ştie toate, despre negu- 


Storii cari merg încet pe lângă cămilele lor 
şi tin mătănii de chihlimbar în mână, des- 
pre Regele munţilor Lunii, care e negru 
ca abanosul si se închină la un cristal mare; 
despre şarpele cel mare, care doarme în- 
tr'un palmier şi are douăzeci de preoți ca 
să-l hrănească cu prăjituri făcute cu miere, 
şi despre piticii cari plutesc în niște frunze ` 
late pe un loc întins şi se războiesc în- 


truna cu fluturii). 


(Dragă Rândunică», zise Prinţul, «sunt 
minunate lucrurile pe care mi-le poves- 

testi tu, dar mai minunate ca orice, sunt 
suferințele oamenilor. Nu e nici o taină asa 
de mare ca mizeria. Sboară pe deasupra 
cetății mele, Rândunică dragă, si spune-mi | 
ce vezi». | 

Şi Rândunica sbură pe deasupra cetății | 
celei mari si văzu pe bogați petrecând in 
casele lor frumoase, pe când cerşetorii ste- 
teau la poartă; sbură în ulicioare intune- 
- coase si văzù feţele trase ale copiilor cari 
n’aveau ce mâncă, Sub arcada unui pod, | 
doi baietasi se culcaseră brațe în brațe ca. 
să se încălzească. «Ce foame ne e», ziceau 
ei. «N'aveţi voe să stati acolo», zbieră gar-! 
distul, și copiii o porniră prin ploaie. | 

Rândunica sbură înapoi si povesti Prin- 
tului ce văzuse. | 

«Sunt acoperit cu. aur), zise Prinţul, 
să-l scoţi tot, frunzulita cu frunzulita și! 
| 

să-l duci săracilor mei. Oamenii au credința 
ca aurul poate să-i facă fericiți». 

Și Rândunica culese tot aurul, frunzu- 
lita cu frunzuliță, până când Prințul Feri- 
cit rămase posomorit si cenușiu. Frunzu- 


"liță cu frunzuliță, fu dusă săracilor si fe- 
tele copiilor se’nviorau. 


«Avem pâine acum!» strigau ei si râdeau 
ŞI jucau tot felul de jocuri în stradă. 
Pe urmă veni zăpada și după zăpadă sosi 


| înghețul. Străzile par'că erau de argint, asa 


Străluceau și scânteiau; turturi lungi ca 
nişte pumnale de cristal atârnau la streşi- 
nile caselor, toată lumea se îmbrăcă în 


| blănuri si baietasii purtau căciulițe roșii 


Şi se dădeau pe ghiata. 
Bietei Rândunici îi eră din ce în ce mai 
frig, dar nu vrea să se despartă de Print, 


i fiindcă-l iubiă prea mult. Ciuguliă şi ea 

fârimituri pe la usa brutarului, când bru- 
tarul nu o vedeă şi încercă să se'ncălzească | 
dând din aripi. Dar la urma urmei simți că! 
o să moară. Abia avù putere să mai sboare. 
odată pe umărul Prințului, «Rămas bun, 

Printule dragă», sopti ea, (lasă-mă să-ţi să- 

rut mâna». | 

«Imi pare bine că în sfârșit pleci in. 
Egipt, Rândunică dragă», zise Prinţul, cai, 
stat prea mult aici, dar sărută-mă pe gură, 
fiindcă te iubesc». 

«Nu plec în Egipt», zise Randunica, (Mă 
duc în Palatele mortei, Moartea e sora 
Somnului, nu-i aşa?» şi sărută gura Prin-! 
tului si căzii moartă la picioarele lui». | 

Deodată se auzi înăuntrul statuei o trozni- 
tură curioasă, ca si cum ceva s'ar fispart. Şi, 
în adevăr, inima cea de plumb pleznise drept! 
în două. Era si un ger ne mai pomenit. 

“A doua zi dis de dimineaţă Primarul se 
| plimbă prin piața publică însoțit de Con- 
| Silierii oraşului. Când trecură prin drep- 
|| tul coloanei, se uită în sus, la statue. «Vai 
| de mine! In ce hal a ajuns Prinţul Fericit», 

"zise el. 

| (Vai, în ce hal a ajuns!) strigară 
i Consilierii, cari întotdeauna erau de 
-| părerea Primarului, si se suiră să se uite 
7 la el, 

_ «Rubinul dela sabie i-a căzut, ochii i-au 
i dispărut şi nu mai e aurit de loc», zise Pri- 
| marul, «abià dacă se mai deosebește de un 
- cerşetor), 

| ‘Abia dacă se mai deosebeşte», ziseră 

| Consilierii, «Si pe onoarea mea, iacă și o 
i pasăre moartă la picioarele lui», continuă 
t| Primarul. «Trebuie numai decât să emi- 
tem o ordonanță prin care să interzicem 

pasărilor să moară aici). Si secretarul luă 
imediat nota. | 

Așă încât dădură jos statua Prințului | 
Fericit. «Din moment ce nu mai e fru- | 
moasă, nu mai e folositoare», spuse pro- 
fesorul de Istoria Artelor la Universitate. 

Topiră apoi statua intr’un cuptor si Pri- 
marul convocă Comisia municipală ca să! 
se decidă ce să se facă cu metalul, «Să fa- 
cem altă statua, zise el, «si anume E 
mea». | 

«Ba a mea», zise fiecare dintre Consilieri, 
şi se luară la ceartă. Când am auzit ultima | 
oară vorbindu-se despre ei, tot se mai cer- 
tau. 

«Ce lucru straniu!) zise meșterul care 
supraveghia pe lucrători în turnătorie, 
«Inima asta de plumb nu vrea să se to- 
pească în cuptor, O să trebuie s'o asvarlim». | 

Si o asvârliră pe un morman de praf 
| unde se află şi rândunica moartă. 
«Adu-mi cele două lucruri mai de pret 
din cetate), zise Dumnezeu unuia din In- 
| gerii Săi; si Ingerul îi aduse inima cea de 
plumb si păsărica moartă, «Bine ai ales», 
| zise Dumnezeu, (fiindcă în grădina Ra- 
iului astă păsărică va cântă în vecii vecilor, 
| iar Prințul Fericit mă va proslăvi în Ce- 
| tatea mea de aur. 

"PRIVIGHETOAREA SI 
TRANDAFIRUL 


icea c’o sa danseze cu mine 
dacă-i aduc trandafiri roșii», 
strigă tânărul student. «Ce 
să mă- fac? In toată grădina 
| mea nu e nici unul». 
_ Din cuibul ei ascuns în salcâm, Privi- 
ghetoarea îl auzi, se uită printre frunze şi 
căzù pe gânduri, 

«Nici unul măcar în toată grădina», strigă 
el iar, si ochii lui frumoși se umplură de 
lacrimi. «Ah! de ce atârnă uneori fericirea 
omului. La ce-mi folosește c'am citit tot 
ce au scris inteleptii lumei, că cunosc toate 
| Secretele filozofiei, dacă sunt nenorocit din 
| Pricina unui trandafir roşu?» 
| Asta e un adevărat îndrăgostit», zise 

Privighetoarea. «Câte nopţi n'am cântat eu 
despre el, fără să-l cunosc, câte nopți n'am 
povestit stelelor chinurile lui. Acum, în 

sfârșit, îl vad. Părul lui e negru ca abanosul 
si buzele lui sunt roșii ca trandafirii, dar 
patima i-a făcut fata palidă ca fildeşul si 
întristarea şi-a pus pecetia pe fruntea lui. 

«Mâine seară Prinţul dă un bel», sopti 
tânărul, «si draga mea o să se ducă la si- 
gur. Dacă-i aduc un trandafir roșu, o sa 
danseze cu mine până dimineața, Până di- 
mineata o s’o tiu în brațe, o s'o simt cum 
îşi reazimă capul de umărul meu, si o să-i 
tiu mâna strânsă într'a mea.. Dar dacă nu, 
o să stau singur la o parte si o să mi-se rupă 
inima când oi vedea că trece si nici nu se 
uită la mine». 

«Asta e un adevărat îndrăgostit), zise 
Privighetoarea. «Toate suferințele despre 
care cânt eu, el le simte, şi ceeace e bucu- 
rie pentru mine, pentru el e durere, Ce 
minunat.lucru e dragostea! Mai prețioasă 

decât smaraldul si mai scumpă decât opa- 
lul, ea nu se poate cumpără nici cu rubine, 
nici cu mărgăritare, Negustorii n’o pot 
Vinde si nici n’o pot cântări în balante ca 
Să capete aur în locul ei». 

«Lăutarii o să steă sus, la balcon, și o să 
cânte din instrumentele lor cu coarde, şi 
draga mea o să danseze în sunetul harpei 
şi al vioarei. O să danseze asa de uşor că 
nici n’o să atingă pământul și toți curtenii 
îmbrăcați în haine scumpe o să se adune 
împrejurul ei. Dar la mine nici n'o să se 
uite, fiindcă n'am putut să-i aduc tranda- 
firul pe care mi l'a cerut». Şi trântindu-se 
jos în iarbă, își ascunse capul în mâini şi 
începu să plângă. 

(De ce plânge?» întrebă o Şopârlă mică, 
verde, care alunecă pe lângă el cu coada 
în sus, 


PRIVIGHETOAREA 
ŞI TRANDAFIRUL 


37 


«Da, zău, de ce plânge?) zise un Fluture 
care sbură după o rază de soare. 

«De ce plânge?» şopti cu glas dulce o 
Margaretă către vecina ei. 

«Plânge pentru un trandafir roşu», zise 
Privighetoarea. 

«Pentru un trandafir roşu?» strigară ei. 
«Ce caraghioslâc !) siSoparla, care eră cam 
cinică din fire, râse din toată inima. 

Numai Privighetoarea intelegea mâhni- 
rea studentului. Ea stă tăcută în salcâm 
si se gândiă la misterul Iubirei. 

Deodată isi desfacti aripile ca pentru 
sbor, si se avântă în aer. Treci ca o 
umbră peste alee si pluti pe deasupra gră- 
dinii. 

In mijlocul pajistii se inalta un Tran- 
dafir frumos; cum îl văzu, sbura la el şi se 
lăsă pe o ramurica. 

«Dă-mi un trandafir roșu», zise ea, (și o 
Să-ţi cânt cel mai frumos cântec din câte 
ştiu», 

Dar Trandafirul dădù din cap. 

«Florile mele sunt albe», răspunse el; 
dalbe ca spuma valurilor mării si mai 
albe decât zăpada după munţii cei înalți. 
Du-te însă la frate-meu, care creşte îm- 
Prejurul ceasornicului celui vechiu de gră- 
dina şi poate că el o să-ţi dea ceeace cauţi». 

Şi Privighetoarea sbură la Trandafirul 
Care creșteă împrejurul ceasornicului ce- 
lui vechiu de grădină, 

«Dă-mi un trandafir roșu), zise ea, «si 
© să-ți cânt cel mai frumos cântec din 
Câte ştiu). 

Dar Trandafirul dădă din cap. 

«Florile mele sunt galbene», răspunse el; 
(galbene ca părul Sirenelor care stau în 

fundul mării pe tronuri de chihlibar şi 
mai galbene ca florile de păpădie care în- 
floresc în livadă, înainte de a veni cosa- 
sul cu coasa să le taie, Du-te însă la frate- 
meu, care creşte sub fereastra studentului 
și poate că el o să-ți dea ceeace cauţi», 

Şi Privighetoarea sbură la Trandafirul 
care crestea sub fereastra studentului, 

«Dă-mi un trandafir roșu», îi strigă ea, 
(Şi o să-ți cânt cântecul cel mai dulce din 
câte ştiu). 

Dar Trandafirul dădu din cap. 

«Florile mele sunt roşii», răspunse el; 
«roşii ca picioarele porumbitei si mai roşu 
decât evantaliile de mărgean care se lea- 
gana intr’una în peșterile Oceanului, Dar 
iarna mi-a înghețat vinele și mi-a prăpădit 
bobocii, furtuna mi-a rupt crengile si vara 
asta n'o să înfloresc». 

«Numai un singur Trandafir roșu imi 
trebuie), strigă Privighetoarea, «nu e nici 
un mijloc ca să-l pot capata?» 

«Ar fi unul», răspunse Trandafirul, «dar 
e asa de îngrozitor, încât nu-mi vine să 
Spun», 

«Spune-mi-l), zise Privighetoarea. «Nu 
mi-e frică». 

«Dacă vrei un trandafir roşu», răspunse 
Pomisorul, «trebuie să-l faci din cântec la 
lumina lunii, şi să-l colorezi chiar cu sânge 
din inima ta. Trebuie să-mi cânți cu pieptul 
tezimat de un ghimpe. Să-mi cânți toată 
noaptea, până când ghimpele iti va pa- 
trunde în inimă si prin el sângele tău seva 
Scurge in vinele mele si va fi al mew», 

«Să plătesc cu moartea un trandafir 
roşu?» strigă Privighetoarea, «Cui nu-i e 
dragă viata, când e asa de bine să stai în 


PRIVIGHETOAREA 
„ȘI TRANDAFIRUL 


4I 


pădurea înverzită şi să te uiţi la soare cum 
se plimbă în carul lui de aur şi la lună în 
- carul ei de mărgăritare? Ce dulce e miro- 
sul fânului cosit si ce mult îmi plac clopo- 
teii albaştri, cari se ascund colo în vale si 
mărgăritărelul care înfloreşte pe moviliţă. 
Dragostea însă e și mai frumoasă decât 
viata si ce e inima unei păsărici pe lângă 
inima unui om?) 

Si-si întinse aripile ca pentru sbor si 
se avântă in aer. Treci ca o umbră pe dea- 
supra grădinii si alunecă peste alee. 

Tânărul stă tot culcat în iarbă, cum îl 
lăsase, si lacrămile nu se uscaseră încă in 
ochii lui frumoși. 

«Fii fericit), îi strigă Privighetoarea; «o 
să-ți aduc un trandafir roșu. Am să-l fac 
din cântec la lumina lunii şi am să-l colo- 
rez cu sânge din inima mea. Tot ce-ţi cer 

în schimb e să fii credincios dragostei tale, 
fiindcă oricât de inteleapta ar fi Filozofia, 
Dragostea e si mai inteleapta şi oricât de a- 
tot-puternică e puterea, Dragostea e şi mai 
atotputernică, Aripile ei sunt de foc şi cor- 
pul ei e de flacări. Buzele ei sunt dulci ca 
mierea și răsuflarea ei miroase a tămâie», 

Studentul își ridică capul din iarbă şi 
ascultă, dar nu înţelese ce-i spuneă Privi- 
ghetoarea, findcă el nu ştiă să priceapă de 
cat ce scriă în cărți, 

Dar Salcâmul pricepi si se’ntrista, fiind- 
Că-i eră foarte dragă Privighetoarea care-și 
făcuse cuibul între ramurile lui. «Mai 
Cântă-miun cântec), șopti el, «o să mă simt 
foarte singur când nu te-oi mai ave), 

Si Privighetoarea cântă Salcâmului, iar 
glasul ei semănă cu apa care iese gâlgâind 
dintr'un ulcior de argint. 

Când isprăvi de cântat, Studentul se ri- 
dică în picioare, si scoase din buzunar un 
carnet si un creion, 

«Are formă), îşi zise el pornind-o pe alee, 
«asta nu i-se poate tăgădui; dar are senti- 
ment? Mi-e teamă că nu. De altfel, seamănă 
cu cei mai mulți artişti, e numai stil, fără 
cea mai mică sinceritate, N’ar fi în stare 
să se sacrifice pentru ceva, gândul ei e nu- 
mai la muzică, şi muzica, ca toate artele, e 
egoistă. Totus, trebuie să admitem că are 
câteva note superbe în glas. Ce păcat că nu 
spun nimic şi că nu aduc niciun folos real», — 
si intrând în odaie se trânti pe pat şi începi 
să se gândească la draga lui, iar după pu- 
tin timp, adormi. 

Când însă răsări luna pe cer, Privighe- 
toarea se duse la Trandafir şi-şi rezimă 
pieptul de ghimpe. Cântă toată noaptea 

cu pieptul pe ghimpe si luna cea rece de 
cristal își plecă capul si ascultă. Cântă toată 
noaptea si ghimpele intră tot mai adânc 
Şi sângele i-se scurgeă picătură cu pi- 
catura. 

Cântă mai întâi despre dragostea care se 
deșteaptă în inima unui băiat și a unei 
fete. Si pe cea mai înaltă rămurică a Tran- 
dafirului înflori o floare minunată, 

Cu fiecare cântec pe care-l cântă, o nouă 
petală se adăugă la celelalte. La început eră 
Cetoasa ca aburii ce plutesc pe deasupra 
râului, cetoasa ca picioarele dimineții si ar- 
gintie ca aripele zorilor. Ca umbra unui 
trandafir într'o oglindă de argint, așă eră 
la început Trandafirul care înflori pe cea 
mai înaltă ramurica a pomisorului. 

Dar Pomişorul strigă Privighetorii să-şi 
apese mai tare pieptul pe ghimpe. «Apasă 

mai tare, Privighetoare mica, daca nu vrei 
să ne apuce dimineața cu trandafirul neis- 
pravit». 

Si Privighetoarea îşi apăsă mai tare piep- 
tul pe ghimpe si cântecul ei se fact tot 
mai înfocat, fiindcă cântă acum despre 
dragostea care se deşteaptă în sufletul unui 
bărbat si al unei fecioare. 

Si o rogeata plăpândă se ivi pe foile flo- 
rii, ca roseata care se urcă in obrazul mi- 
relui când sărută buzele miresii sale. Dar 
ghimpele tot nu pătrunsese în inima Pri- 
vighetorii si de aceea inima florii rămânea 
tot albă, fiindcă numai sângele din inima 
unei Privighetori poate rumeni inima unui 
trandafir, 

Si Pomișorul strigă Privighetorii să-și 
apese mai tare inima pe ghimpe. «Apasă 
mai tare, Privighetoare mică, strigă Pomi- _ 

sorul, «dacă nu vrei să ne apuce dimineața 
cu trandafirul neisprăvib). 

Si Privighetoarea isi apăsă pieptul pe 
ghimpe şi deodată o durere sălbatecă o 
străpunse, fiindcă ghimpele îi pătrunsese 
drept în inimă, Şi cu cât durerea eră mai 
crudă, cu atât mai sălbatec se făceă cân- 
tecul ei, fiindcă cântă despre Dragostea 
care. se infrateste cu Moartea, despre Dra- 
gostea care nu piere nici în mormânt, 

Și Trandafirul cel minunat se fact roşu 
ca o floare a cerului de sud. Rosie era cin- 
gătoarea de petale şi roşie eră inima lui. 

Dar cântecul Privighetorii se făceă tot 
mai slab, şi aripioarele ei începură să bată 
Şi o ceaţă i-se puse dinaintea ochilor. Tot 
mai slab se faci cântecul ei şi deodată 
Simti că se înneacă, Melodia mai izbucni 
odată ca un țipăt, pentru ultima oară. Luna 

cea alba il auzi si uitand ca zorile se apro- 
piau, rămase pe cer. Trandafirul cel roșu 
îl auzi şi tremurând de extaz isi desfăcă 
petalele în aerul rece al dimineţii. Ecoul 
îl duse până în peșterile lui cele mai a- 
dânci si destepta cu el pe păstori din visu- 
rile lor, iar cântecul pluti mai departe, 
printre trestiile râului care îi duse solia 
până la mare. 

«Ia uită-te! ia uită-te!) strigă Pomişo- 
rul, «Trandafirul e gata!» Dar Privighetoa- 
rea nu-i mai răspunse; căzuse moartă jos, 
în iarba cea înaltă, cu ghimpele înfipt în 
inimă, 

La amiază Studentul deschise fereastra 
şi se uită afară. «Ce noroc pe mine!) strigă 
el. «Tocmai acum înflori un trandafir roșu! 
n'am mai văzut de când sunt așă frumu- 
sete! Trebuie să aibă un nume lung lati- 

nesc», şi plecându-se pe fereastră, culese 
trandafirul, | 

Pe urmă isi puse pălăria în cap si alergă 
cu trandafirul în mână, acasă la profesor. 

Fata profesorului stă în pragul uşii, înși- 
rând mătase albastră pe un mosorel, iar 
catelusul ei se odihnia la picioare-i. 

«Mi-ai spus c’o să dansezi cu mine daca 
iti dau un trandafir roşu), strigă tânărul. 
«Uite, iti aduc pe cel mai roșu din câți 
există, Să-l porți diseară lângă inimă si când 
vom dansă împreună, o să-ți spuie cât te 
iubesc). — 

Dar fata se incrunta. 

«Mi-e teamă că n’o să se potrivească cu 
rochia mea», răspunse ea; (și afară de asta, 
mi-a trimis nepotul nişte bijuterii ade- 
vărate si... de, cine nu știe că bijuteriile 
Sunt mai scumpe decât florile», 

(Pe cuvantul meu de onoare, ca nu te-as 
fi crezut asa de nerecunoscatoare», zise 
Studentul supărat, si aruncă trandafirul în 
stradă lângă canal, unde fă strivit îndată 
de roata unei căruțe care treceă, 

«Nerecunoscatoare?» strigă fata, (Dă-mi 
voie să-ți spun că eşti grosolan. Si cine esti 
dumneata, la urma urmei? Un simplu stu- 
dent. N’o să fii în stare toată viata să porți 
catarame de argint la pantofi, ca nepotul, 
asta e», si sculându-se de pe scaun, intră în 
casă. 

«Ce nerozie si dragostea asta), isi zise 
Studentul, departandu-se. «Ce deosebire în- 
tre ea si Logică, Nu numai că nu-ți pro- 
bează nimic, dar totdeauna iti vorbește des- 
pre lucruri care nu se întâmplă si te face 
să crezi lucruri care nu sunt adevărate. E 
nepractica de tot, si fiindcă în ziua de azi 

totul e sa fii practic, o sa ma intorc mai 
bine la filozofie, sa studiez metafizica». 

` Şi întorcându-se acasă, scoase din dulap - 
o carte mare, plină de praf si începi să ci- 

j ee in fiecare dupa masă, când 
: I i} ieseau dela şcoală, copiii a- 
; | i veau obiceiu să intre în gra- 
A mm b dina Uriasului, ca să se joace. 
Grădina asta eră mare și frumoasă, 
plină de iarbă moale și verde. Ici-colo, 
deasupra ierbii, se ridicau flori gal- 
bene ca niște stele și doisprezece piersici 
înfloreau acolo primăvara, acoperindu-se 
cu plăpânde flori roze, iar toamna se ru- 
peau de greutatea poamelor. In pomi, pă- 
sărelele cântau asa de dulce, încât copiii 
se opreau din joc ca să le asculte, «Ce 
bine e aici!) strigau ei care mai de care. 

Dar într'o zi Uriașul se întoarse acasă, 
El fusese în vizită la prietenul lui Căpcă- 
unul, si stătuse acolo șapte ani, după care, 
sfarsind tot ce avusese să-i spuie, fiindcă 
nu prea eră bun de gură, se hotărise să se 

întoarcă la castelul lui. Când ajunse acasă, 
văză pe copii jucându-se în grădină. 

«Ce căutaţi aici?» strigă el cu un glas în- 
fricosator si copiii o luară la fugă. (Gră- 
dina mea nu e grădina tuturor), zise el, 
«si nu dau voie să se joace nimeni în ea, 
afară de mine». Şi ridică un zid înalt de 
jur-imprejur, iar pe zid puse o tăbliță: 


INTRAREA OPRITĂ 


A, eră un Urias foarte egoist, 

Bietii copii nu mai aveau acum unde să 
se joace, Incercara ei să se joace in drum, 
dar drumul eră plin de praf și de pietre și 
nu le placea, Când își sfarseau lecțiile, um- 
blau imprejurul gradinii, pe langa zid, is- 
torisindu-si unul altuia minunile dinăun- 
tru. «Ce bine eră acolo!» ziceau ei care mai 
de care. 

In curand veni primavara si tot campul 
se umplu de flori si de păsărele. Numai în 
grădina Uriasului egoist eră tot iarnă. Pa- 
sărilor nu le mai veniă să cânte de când nu 
mai erau copiii, si pomii uitară să'nflo- 
reasca. Odată, o floare frumoasă isi scoase 
capul din iarbă, dar când văz tablita cu 
«Intrarea oprită), se întristă atât de tare, 


încât se furișă încet, la loc, în pământ, si 


adormi mai departe, Numai zăpada si ge- 
rul se veseleau. «Primăvara ne-a uitat), stri- 
gau ele. «O să stăm aici tot anul». Si pof- 
tira pe Crivat să vie si el. Crivatul veni 
îmbrăcat în cojoace, Urlà toată ziua prin 
grădină si da jos toate hornurile în dru- 
mul lui. «Aici îmi place», zise el, «trebuie 
să poftim si pe Grindină să ne facă o vi- 
zita>, Şi Grindina sosi si ea. In fiecare zi 
rapaia câte trei ceasuri pe coperisul ca- 

stelului, pana sparse mai toate olanele si pe 
urmă o luă la goană de jur-împrejurul gra- 
dinii, cât o ţineau picioarele, 

Eră îmbrăcată într'o haină cenușie şi 
răsuflarea ei eră de ghiata. 

«Nu pricep de ce nu mai vine Primă- 
vara», ziceă Uriașul cel egoist, uitându-se 
- pe fereastră în grădina lui înzăpezită. «Ar 
fi timpul să se mai schimbe vremea). 

Dar Primăvara nu mai veni si nici Vara. 
Toamna dărui fructe de aur tuturor gră- 
dinilor, numai grădinei Uriasului nu-i dă- 
rui nimic, «E prea egoist», ziceă ea. Asa 
încât acolo eră tot Iarnă, si Crivatul si 
Grindina, Gerul si Zăpada dantuiau prin- 
tre pomi. 

Intr'o dimineață, Uriașul stă deştept în 
pat, când auzi un cântec frumos. I-se pari 
aga de dulce, încât își închipui că muzi- 

cantii Regelui treceau pela poarta lui. Cand 
colo, ce era? O biata mierla canta intr’un 
pom, lângă fereastra;. dar el de atâta timp 
nu mai auzise glas de pasări în grădina lui, 
încât i-se parti că ascultă muzica cea mai 
măiastră şi deodată Grindina se opri din 
răpăiala ei si Crivatul tact si o mireasmă 
dulce veni prin fereastra deschisa. 

«Ah, bine c’a mai venit Primăvara», stri- 
ga Uriașul; sări din pat si alergă la fe- 
reastra. 

Si ce credeți că văzù? 

O priveliște minunată. Printr'o spărtură 
din zid, copiii se strecuraseră în grădină 
Şi se suisera în toți pomii. In fiecare pom 
eră un copil. Şi pomilor le păreă asa de 
bine, încât se acoperisera de flori și-și lega- 
nau ușor ramurile deasupra capetelor lor. 
Pasările sburau încoace şi încolo şi ciri- 

peau care mai de care, iar florile se uitau 
printre iarba verde si radeau. Era o pri- 
velişte fermecătoare, Numai intr’un colt 
al grădinii eră tot iarnă. Eră colțul cel mai 
îndepărtat si în el stă un baietas mititel, 
asa de mititel încât nu putea ajunge până 
la ramurile pomului si se învârtiă împre- 
jurul lui, plângând amar. Bietul pom eră 
tot acoperit cu zăpadă şi chiciură, iar Cri- 
vatul il scutură, urlând inviersunat. «Su- 
ie-te băiete!) se rugă Pomul, si-si indoia 
crengile cât putea, dar baietasul eră prea 
mic si nu ajungea. 

Inima Uriasului se inmuia când îl văzu, 
«Ce egoist am fost!» strigă el; «acum știu 
de ce nu mai veniă Primăvara în grădina 
mea. Am să urc pe baietas tocmai în var- 
ful pomului şi pe urmă am să dărîm zidul 
şi grădina mea o să fie de acum încolo 

locul de joacă al tuturor copiilor». Şi-i pa- 
teă foarte rău de ce făcuse. 

Se dădu dar jos pe scări, încetinel, Hiss 
chise uşor usa de-afara si ieși în grădină, 
Dar când il văzură copiii, se speriara asa 
de rău, încât o luară la fuga si Iarna se în- 
toarse iar în grădină. Numai baietasul cel 
mic nu fugi, fiindcă ochii lui erau plini de 
lacrămi şi nu-l văzuse venind. Uriașul se 
apropiă incetisor de el, îl luă în brațe cu 
băgare de seamă şi-l sui tocmai în vârful 
pomului. Si deodată pomul înflori, pasă- 
rile începură să cânte în el si baietasul isi 
întinse braţele, luă pe Urias de gât şi-l să- 
tută, Jar ceilalți copii, văzând că Uriașul 
nu mai eră rău, năvăliră îndărăt în gră- 
dină și cu ei se întoarse și Primăvara. 

' «A voastră să fie grădina de-acum în- 
Colo», zise Uriașul, si luă un topor mare cu 

care dădu jos tot zidul. Iar lumea, care 
se duceă spre târg pela amiază, găsi pe 
Urias jucându-se cu copiii, în cea mai fru- 
moasă grădină care s'a văzut vreodată. 

Se jucară toată ziua si seara veniră la 
Urias ca să-i zică noapte bună. 

«Unde e tovarăşul vostru cel mititel?» 
zise el, «băiețașul pe care l'am suit în pom?» 
Il iubiă mai mult decât pe ceilalți, fiindcă-l 
sărutase. 

«Nu stim», răspunseră copiii. «A plecat», 

«Să-i spuneți negresit să vie mâine), zise 
Uriasul. Dar copiii răspunseră că nu știu 
unde sade şi că nu-l mai văzuseră nicio- 
dată mai înainte. Si Uriașul se întristă 
foarte rau. 

In fiecare după masă, când ieșeau dela 
scoala, copiii veneau şi se jucau cu Uriașul. 
Dar băiețașul care-i eră lui cel mai drag, 

nu mai veni. Uriașul eră bun cu toți copiii, 
dar adeseori îi eră dor de prietenul lui mi- 
titel și-l pomeniă intr’una. «Cum aş vreă 
să-l mai văz», ziceă el adesea. 

Trecură apoi ani multi si Uriașul îm- 
bătrâni şi-i slăbiră puterile. Nu mai eră în 
Stare să se joace cu copiii, stă deoparte, 
intr’un jet uriaș, se uită la ei şi-şi admiră 
grădina. «Multe flori frumoase am eu aici», 
ziceă el, «dar tot copiii sunt florile cele mai 
dragute». 

Intr'o dimineață de iarnă, se imbraca 
lângă fereastră si se uită afară. Acum nu-i 
mai eră urita Iarna, fiindcă ştiă că in tim- 
pul ei, Primăvara doarme şi florile se odih- 
nesc. Deodată se freca la ochi uimit si se 
uită şi iar se uită. Ce privelişte neașteptată! 

In colțul cel mai îndepărtat al grădinii 
eră un pom acoperit cu totul de flori albe, 

Ramurile lui erau de aur si poame de ar- 
gint atârnau din ele si sub el stăteă băie- 
tasul care-i fusese asa de drag. 

Plin de bucurie, Uriasul o luă la fuga 
pe scări, ieşi în grădină si intr’o clipă fù 
lângă copil. Dar când se apropiă de el, 
fata i-se inrosi de furie si strigă: (Cine a in- 
drăznit să se atingă de tine?», fiindcă 
în palmele copilului si pe picioruşele 
lui văzuse urmele însângerate a două 
piroane. 

«Cine a îndrăznit să se atingă de tine?» 
strigă Uriașul, «Spune-mi, ca să mă duc 
să-mi iau sabia a mare si să-l omor», 

«Nu e nevoie), răspunse copilul, «fiindcă 
astea sunt rănile dragostei». 

«Dar cine esti tu?» zise. Uriașul si o tea- 
mă stranie îl cuprinse si îl fact să ingee 
nunche dinaintea copilului. 

Dar copilul îi zâmbi și-i zise: «Ti-aduci 
aminte că m'ai lăsat odată să mă joc în 
grădina dumitale; astăzi am venit să te iau 

„cu mine în grădina mea, care se numește 
Raiul». 

Si când copiii navalira în grădină, in 
după masa aceea, găsiră pe Urias mort, sub 
pomul înflorit. 

: ¥ ntr’o dimineață bătrânul: Soa- 
?4 rece de apă isi scoase capul 
} afară din gaură. 

„d Elaveă doi ochi, ca două 
mărgeluşe sclipitoare, mustati tepoase si 
sure, iar coada lui eră ca o bucată lungă 
de gumă neagră. Bobocii de rață, cum 
înnotau pe baltă, par'că erau o gră- 
măjoară de canari, iar mama lor, albă 
de tot, numai cu labele roșii, se străduiă 
să-i învețe cum să se dea cu capul la 
fund. 

«Să ştiţi că n’o să fiți primiţi în lumea 
bună, dacă n'o să vă puteți dă cu capul la 
fund», le spunea ea intr’una, si-din când 
în când le arătă cum trebuie să facă. Dar 
bobocii nici nu se sinchiseau de spusele ei. 
Erau asa de mici încât nu înțelegeau la ce 
folosește să fii în lumea bună. 

«Ce copii neascultători!) exclamă bă- 
tranul Soarece de apa. (Zău daca n'ar me- 
rita sa se innece!» 

«lauzi?» răspunse Rata, «par'că n'am fi 
trecut fiecare pe-acolo? Părinţii, dom- 
nule, trebuie să aibă multă răbdare cu co- 
piii lor». 

«A! nu știu zău, ce-or fi simțind părinţii. 
Eu unul, nu sunt familist. N’am fost în- 
surat şi n'am de gând să mă'nsor tocmai 
de aci încolo. Dragostea o fi ea bună în 
felul ei, dar prietenia e ceva incomparabil, 
Nu cunosc nimic mai nobil si mai rar pe 
lume decât o prietenie devotată». 

«Si care ar fi, mă rog, idea Dumnea- 
voastră despre datoriile unui prieten 
devotat), întrebă un  Mierloi, care 
statea pe o salcie alături și auzise con- 
versatia. 

«Ce întrebare neroada !» strigă Soarecele. 
«As pretinde unui prieten devotat să-mi 
fie devotat, si atâta tot». 

«Si Dumneata ce-ai face pentru el?» zise 
păsărica legănându-se pe o rămurică de 
argint şi dând din aripioare. 

«Nu te înțeleg», răspunse Soarecele. 

«Am să vă spun o poveste asupra acestui 
subiect», zise Mierloiul. 

«De mine e vorba?» întrebă Soarecele 
de apă. «Dacă e asa, am s'o ascult, fiindcă 
îmi plac grozav fictiunile). 

«E aplicabilă la Dumneata», răspunse 
Mierloiul şi sburând pe mal povesti în- 
tâmplarea prietenului devotat: 

«Eră odată ca niciodată», zise Mier- 
loiul, «un băietan foarte cumsecade, anume 
Hans». 

«Era distins?» întrebă Soarecele de apă. 

«Nu», raspunse Mierloiul, «nu cred sa fi 
fost distins, avea insa o inima foarte buna 
si o fata caraghioasa, rotunda si plina de 
haz. El trăiă singur, singurel, intr’o co- 
libă mică şi toată ziulica lucra în grădinița 
lui. In toată împrejurimea nu se mai găseă 
o astfel de grădiniță. Acolo creșteau Garo- 
fite şi Mixandre, Traista Ciobanului si 
Zoréle; acolo se gaseau Trandafiri de Da- 
masc si Trandafiri galbeni, Sofran lilia- 
chiu si Sofran de aur, Micsunele vinete 
si Micsunele albe; Craite si Tufanele, 
Maghiran, Busuioc, Izma, Nalba, Narcize 
si Stânjinei infloreau acolo pe rând, fie- 
care la timpul ei, o floare luând locul al- 
teia, asa încât totdeauna eră la el ceva fru- 
mos de văzut și miresme plăcute de mirosit. 

Micul Hans aveă o mulțime de prieteni, 
dar cel mai devotat dintre toți eră Hugo, 

Morarul cel gros. Si asa de devotat îi era 
lui Hans cel mic, bogatul morar, încât n’ar 
fi trecut niciodata pe langa gradinita lui, 
fără să se aplece peste zid si să culeagă 
vreun caltunas involt, sau vreun pumn 
de garofite, sau fără să-și umple buzuna- 
rele cu prune si ciresi, dacă eră în timpul 
fructelor. 

«Prietenii adevărați trebuie să pună toate 
la mijloc», obişnuiă el să spună si Hans 
cel mic dădeă din cap, râdeă si se simtia 
foarte mândru că are un prieten cu idei 
asa de nobile. 

Uneori, ce-i drept, vecinilor li-se păreă 
cam ciudat, că bogatul morar nu dadea 
niciodată, nimic în schimb, lui Hans cel 
mic, deși el aveă sute de saci cu făină puşi 
la păstrare în moara lui si şase vaci cu lapte, 
Şi'o turmă mare de oi mitoase; dar Hans 

nu-si batea capul cu astfel de lucruri, si 
nimic nu-i făceă o plăcere mai mare, decât 
să steă să asculte la toate vorbele minunate 
pe care morarul aveă obiceiu să le spună 
asupra dezinteresării adevăratei prietenii. 
Si asa, Hans cel mic lucră înainte în 
grădiniţa lui. In timpul Primăverei, Verei 
şi Toamnei el eră foarte fericit, dar când 
veniă Iarna si nu mai aveă nici flori, nici 
fructe să ducă la târg, el răbdă de foame 
şi de frig şi adesea eră silit să se culce 
fără să fi mâncat nimic altceva, decât câ- 
teva felii de pere uscate sau două-trei nuci 
tari si se simtia foarte singur, fiindcă mo- 
rarul nu veniă atunci de loc să-l vază. 
«Nu e nevoie să mă duc pe la el cat tine 
zăpada», obișnuiă morarul să spuie soției 
sale, «când omul e necăjit, simte nevoie 
să fie singur, nu să-l plictisească mosafi- 


UN PRIETEN 
DEVOTAT 


74 


rii. Cel putin asta e idea mea despre prie- 
tenie, si nu cred să ma’nsel. Mai bine sa 
aştept pana la primăvară si atunci să-i faco 
vizită; o să-mi poată da un cos întreg de 
branduse şi asta o să-l facă să se simtă 
foarte fericit». 

«Esti plin de grijă pentru alții», răspunse 
soţia lui, stand intr’un jet confortabil lângă 
un foc mare de lemne de brad; «plin de grija, 
zău asa. E o adevărată desfătare să te asculte 
cineva vorbind despre prietenie. Sunt sigură 
că nici Preotul n'ar putea spune asa lucruri 
frumoase, desi stă intr’o casă cu trei etajuri 
Şi poartă un inel de aur la degetul cel mic). 

«Dar n'am puteă să-l aducem pe micul 
Hans aici?» zise băiatul cel mai mic al Mo- 
rarului. «Dacă săracul Hans e supărat, eu 
o să-i dau jumătate din ciorba mea şi o 
să-i arăt iepurii mei cei albi». 

«Ce băiat nerod!» strigă Morarul. «De 
geaba te mai trimitem la școală, că nu se 
prinde nimic de tine. Crezi tu că dacă 
Hans ar veni aici si ar vedea focul nostru 
cel mare şi prânzul nostru cel bun și buto- 
iul nostru cu vin roşu, nu ne-ar invidia? 
Si tu nu ştii că invidia e lucrul cel mai urit 
care poate strică inima cea mai curată? Ei 
bine, eu nu dau voie ca în inima lui Hans 
să pătrundă sentimente urîte, Sunt prie- 
tenul lui cel mai bun si trebuie să veghez 
zi şi noapte ca să nu cadă în ispita. Ei, si 
unde mai pui, că dacă Hans ar veni pe 
aici, s'ar puteă foarte bine să mă roage să-i 
dau ceva făină pe datorie, si asta, vezi, n’as 
puteă s'o fac, Frate, frate, dar brânza-e pe 
bani, asta o ştiu şi copiii). 

„ «Ce frumos vorbeşti!) zise nevasta Mo- 
rarului, turnandu-si un pahar mare de bere 

caldă; «mai că-mi vine s’adorm, ca la bi- 
serică). 

«Multă lume muncește bine», răspunse 
Morarul, «dar foarte puţină vorbeşte bine, 
ceeace vrea să zică, că a vorbi e lucrul cel 
mai greu din amândouă si cel mai extra- 
fain», si se uită aspru peste masă la băie- 
tasul lui cel mic, care se simţi asa de ruşi- 
nat, încât își lăsă capul în jos, se fact roşu ca 
racul și începu să plângă în ceaşca cu ceai. Ei, 
dar era asa de mic, încât vă rog să-l scuzati. 

«Aici se sfârşeşte povestea?» întrebă Soa- 
recele de apa. 

«Da de unde», răspunse Mierloiul; «asta 
e abiă începutul), 

(Atunci ai rămas indarat cu politica», 
zise Şoarecele de apă. 

«Orice povestitor, care se respectă în 
ziua de azi, începe cu sfârșitul, continuă 

cu începutul si sfârşeşte cu mijlocul. Asa 
cere metoda cea nouă; am auzit’o chiar ieri 
dela un critic, care se plimbă împrejurul 
bălții în tovărășia unui tânăr. A vorbit din 
belşug si sunt sigur că aveă dreptate, fiind 
că purtă ochelari negri si eră chel și de câte 
ori tânărul încercă să zică ceva, el raspundea: 
«Pfui I» dar— te rog — continuă cu povestea 
dumitale, Imi place morarul la nebunie. 
Am si eu tot felul de sentimente frumoase, 
de aceea e o mare simpatie între noi doi». 

«Ei bine», zise Mierloiul, sărind când pe 
un picior, când pe altul), cum trecu iarna 
și brandusele începură să-și desfacă la 
soare stelutele lor galbene, Morarul spuse 
nevestei sale că are de gând să se ducă 
pela Hans cel mic», 

«Ce inimă bună ai!) strigă nevasta lui. 
«Totdeauna te gândești la alții. Dar vezi, 

nu uită să iei coșul cel mare pentru 
flori I» 

Şi Morarul legă aripile morii cu un lant 
tare de fier si se scobori în vale cu coșul 
pe mână. 

«Bună dimineața, măi Hans», zise Mo- 
rarul. 

«Bună dimineaţa», zise Hans, rezimân- 
du-se în cazmă si râzând cu gura până la 
urechi. 

«Cum ai petrecut iarna?» zise Morarul, 

«Ce bun esti că mă'ntrebi), strigă Hans, 
«zău asa, ce bun esti! Ca să-ți spun drept, 
am dus'o cam greu, dar acum a venit pri- 
măvara si sunt foarte fericit si tuturor flo- 
rilor mele le merge bine». 

«De câte ori nu vorbeam astă iarnă, de 
Dumneata, Hans», zise Morarul, (și am fi 
vrut sa stim cum o mai duceai), 

«Asta e tare frumos din partea Dum- 
neavoastra», zise Hans; si eu care credeam 
că m'ați uitat». 

«Mă uimesti Hans», zise Morarul, «prie- 
tenia nu se uită. Tocmai asta e partea ei 
frumoasă. Tare mi-e teamă însă, că Dum- 
neata nu’ntelegi poezia vieții. Ei, dar ce 
dragute s'au facut brandusile dumitale!» 

«Da, sunt foarte dragute», zise Hans «si 
am mare noroc ca s’au facut atat de multe; 
o sa le duc la targ si o sa le vand fetei 
Pârcălabului și cu banii ce-i voiu luă, o să-mi 
răscumpăr roaba». 

«Să-ţi răscumperi roaba? Nu cumva vrei 
să zici că ai vândut'o? Mare prostie ai 
facut!» 

«Am fost silit s'o fac», zise Hans, «asta- 
iarnă am dus'o greu, greu de tot; şi adesea 
n'aveam nici un gologan ca să-mi cumpăr 

pâine. Mi-am vândut întâi nasturii de ar- 
gint dela haina cea bună, pe urmă lanțul, 
pe urmă pipa cea mare si la urmă mi-am 
vândut si roaba. Dar lasă, o sale răscumpăr 
eu acum pe toate). 

«Ştii ce, Hans), zise Morarul, «o să-ţi 
dăruiesc roaba mea. Nu e ea tocmai în 
bună stare, ce-i drept, o parte s'a şi pierdut, 
iar spitele dela roată cam lasă de dorit, dar 
cu toate astea tot o să ţi-o dăruiesc. Știu 
că asta e o mare generozitate din partea 
mea si că multi m’ar face neghiob că ma 
despart de ea, dar eu nu sunt ca lumea cea- 
laltă. Am credința că generozitatea este 
esența prieteniei, fără să mai vorbesc că 
pentru mine mi-am cumpărat o roabă nouă. 
Da poți filinistit,osa-ti dăruiescroaba meay. 

«Doamne, cat esti de generos», zise mi- 
cul Hans, si fata lui rotunda si caraghioasa 


UN PRIETEN 
DEVOTAT 


8I 


străluciă de plăcere. «O s’o dreg numai 
decât, am o scândură de lemn în casă». 

«O scândură?» zise Morarul, «tocmai îmi 
trebuie asa ceva pentru acoperişul hamba- 
rului meu. S'a făcut o gaură cât toate zi- 
lele în el, şi tot grâul o să se mucegăiască 
dacă n’o astup. Ce noroc că vorbisi de ea! 
E ciudat cum o fapta buna aduce dupa 
ea pe alta. Eu ti-am daruit roaba mea si 
d-ta acuma o să-mi dai scândura dumitale. 
E drept că roaba mea e mai scumpă decât 
scândura dumitale, dar prietenia adevărată 
nu se uită la astfel de fleacuri, Adu-mi-o, 
te rog, numai decât, şi o să mă pun pe lucru 
chiar azi), 

«Indata!» strigă Hans cel mic si, aler- 
gând în sopron, târî scândura afară. 

«Cam mititică), zise Morarul uitându-se 
la ea. (Mi-e teamă că după ce-mi voiu drege 

eu acoperişul, n'o să mai rămâie cu ce să 
dregi şi dumneata roaba, dar, de, ce să-i 


. faci, nu-i vina mea, Ei, si acuma, fiindcă 


ţi-am dăruit roaba, sunt sigur că ti-ar face 
plăcere să-mi dai câteva flori în schimb. 
Uite coşul, umple-mi-l bine». 

«Sa-1 umplu?» zise Hans cel mic, cam 
cu parere de rau, fiindca cosul era mare si 
el ştiă că dacă l’ar umple nu i-ar mai ră- 
mane flori de dus la targ si era tare doritor 
să-și ia înapoi nasturii lui de argint, 

«După ce ţi-am dăruit roaba mea, cred 
că nu e cine știe ce să-mi dai câteva flori», 
răspunse morarul. «Poate ma’nsel, dar eu 
credeam că prietenia, adevărata prietenie, 
e lipsită de orice fel de egoism». 

(Dragul meu prieten, scumpul meu prie- 
ten», strigă Hans cel mic, «Poti să iei toate 
florile din grădina mea. Mai mult tin la opi- 


UN PRIETEN 
DEVOTAT 


83 


nia dumitale, decât lanasturii mei de argint», 
Şi alergă de smulse toate brandusile cele 
dragute si umplu cu ele coşul morarului». 

«La revedere, dragă Hans), zise Morarul, 
suind la deal cu scândura pe umăr şi cu 
coșul cel mare pe mână. 

«La revedere», zise Hans cel mic si în- 
cept să sape cu insufletire. Era tare bucu- 
ros de roabă. 

A doua zi tocmai legă nişte iasomie pe 
lângă poartă, când auzi glasul Morarului 
chemându-l din drum. 

Sări după scară și alergă prin grădină 
de se uită peste zid. 

Morarul eră acolo cu un sac mare de 
făină în spate, 

«Hans dragă», zise Morarul, «n’ai vrea tu 
să duci sacul ăsta de făină la târg, în locul 
meu ?» 

«Oh ce rau imi pare», zise Hans, «tocmai 
azi nu-mi văd capul de treabă. Am de legat 
toate iasomiile, de udat toate florile și de 
netezit toată iarba. 

«Bine, bine», zise Morarul, «dar nu ti- 
se pare că din moment ce am de gând 
să-ți dăruiesc roaba mea, ar fi o neprie- 
tenie din partea dumitale să mă refuzi?» 

«Oh, nu vorbi asa», strigă Hans cel mic, 
«n’as vrea să fiu neprietenos pentru nimic 
în lume», si alerga în casă de-si luă pălăria, 
apoi o porni la drum cu sacul cel mare 
la spinare, 

Eră o zi foarte călduroasă, drumul eră 
plin de praf si înainte de a fi ajuns la a 
şasea piatră kilometrică, Hans eră asa de 
ostenit, încât trebui să se oprească să se 
odihnească, Totus, merse înainte voini- 
ceşte şi la urma urmei ajunse la târg. După 

‘ce aşteptă acolo câtva timp, vândù sacul 
de făină pe un pret ridicat si o porni nu- 
mai decât înapoi, fiindu-i teamă să nu în- 
tâlnească vreun hot pe drum, dacă o stă 
până mai pe seară. 

«A fost o zi grea», își ziceă micul Hans 
suindu-se în pat, «dar imi pare bine că 
n'am refuzat pe Morar, mai întâi fiindcă 
e prietenul meu cel mai bun și al doilea 
fiindcă are de gând să-mi dăruiască roaba 
lui». 

A doua zi, dis de dimineață Morarul veni 
să-și ia banii după sacul de făină, dar Hans 
cel mic era asa de obosit, încât nu se scu- 
lase inca. 

«Pre legea mea», zise Morarul. «Mare 
leneș mi-ai fost! Ba nu zău, cred că ai 
putea să muncesti mai din greu, din mo- 
ment ce am de gând să-ți dăruiesc roaba 

mea. Lenea e un păcat mare si mie nu-mi 
place ca prietenii mei să fie trândavi. Cred 
că nu te superi că-ți vorbesc asa, pe față. 
Nici nu mi-ar trece prin gând să fac una 
ca asta, dacă nu ti-as fi prieten, Căci care 
este folosul prieteniei, daca nu poți spune 
omului verde in fata, ceeace gândeşti? E 
uşor să înșiri lucruri frumoase, ca să lingu- 
sesti si să incanti pealtul, dar prietenul ade- 
varat nu spune decât lucruri neplacute, 
fiindcă el îți cunoaşte intențiile bune». 
«Vai ce rău îmi parel» zise Hans cel 
mic frecându-se la ochi si scoțându-şi ti- 
chia din cap, «eram asa de ostenit, încât 
m'am gândit să mai stau niţel in pat ca să 
ascult cântecul păsărelelor. Mă crezi dum- 
neata, că muncesc mai bine după ce am 
ascultat cum cântă pasarelele?» «Da? Se 
nimereste bine», zise Morarul bătând pe 

micul Hans pe spate, (fiindcă tocmai aș 
vrea să vii, cum te-i îmbrăcă, la mine, la 
moară, ca să dregi acoperișul hambarului 
în locul meu». 

Bietul Hans eră foarte nerăbdător să se 
ducă să lucreze în grădinița lui, fiindcă 
florile-i erau de două zile neudate, dar nu-i 
veni să refuze pe Morar, care-i eră atât 
de prieten. 

«Crezi dumneata că ar fi o lipsă de prie- 
tenie, dacă ţi-aş spune că sunt foarte 
ocupat?» întrebă el cu un glas sfios. 

«De, eu cred că nu ţi-am cerut mult, din 
moment ce am de gând să-ți dăruiesc 
roaba mea, dar, bine înțeles, dacă ma re- 
fuzi, o să mă duc să-l fac singur». 

«Vai de mine! Cu nici un pret!» strigă 
Hans cel mic si, sărind din pat, seimbraca 
si se duse la hambar. 

El lucra acolo toata ziua pana la apusul 
soarelui si, la apus, veni Morarul să vadă 
cum înaintase lucrul. 

«N'ai mai dres încă gaura, măi Hans?) 
îi strigă el cu glas vesel. 

«E. gata», zise micul Hans, dându-se jos 
după scară. 

«Ah!» zise Morarul, «nu e nici o munca 
mai plăcută decât aceea pe care o facem 
pentru alții». 

«E un mare privilegiu să vă asculte ci- 
neva vorbind», zise micul Hans, aşezân- 
du-se jos şi ştergându-și fruntea de su- 
doare, «Dar mi-e teamă că n'o să ajung 
niciodată să am astfel de idei fru- 
mo ase). 

«O să-ţi vie cu timpul!) zise Morarul, 
«trebuie însă până atunci să-ți dai mai 
multă osteneală. Deocamdată ai numai 

practica prieteniei, odată şi odată osă ai 
Şi teoria). 

«Credeţi?» zise Hans cel mic, 

«Nu mairăm âne îndoială), răspunse Mo- 
rarul, «dar acum, fiindcă ai ispravit treaba, 
ai face bine să te duci acasă să te odihnesti, 
fiindcă mâine aş vreă să-mi duci oile la 
pășune)». 

Bietului Hans îi fu frică să mai zică ceva, 
si a doua zi dis de dimineață Morarul isi 
aduse turma din urmă, în ogradă la el, iar 


Hans plecă cu ea la pășune. Pierdă toată 


ziua cu dusul şi cu întorsul si când se văzii 
acasă, se simţi asa de obosit, încâtadormi 
pe scaun si nu se destepta decât a doua zi 
pe lumina. 

«Ce bine o să petrec acum», zise el 
Şi se puse numai decât pe lucru în gră- 
dinita. 

Dar intr’un fel sau intr’altul, Hans nu 
putea niciodată să-și vază de flori, fiindcă 
prietenul lui, Morarul, totdeauna veneă 
să-l trimeată la drumuri lungi, sau să-l ia 
să-i ajute la moară. Micul Hans eră foarte 
abătut uneori, fiindcă-i eră teamă ca flo- 
rile să nu creadă că le-a uitat, dar se mân- 
gâiă cu gândul că Morarul eră prietenul 
lui cel mai bun, «şi afară de asta», obisnuia 
el să-și spună, «are de gând să-mi dăru- 
iască roaba lui, ceeace e o faptă de pură 
generozitate), 

Si asa Hans cel mic lucră înainte pentru 
morar si Morarul îi spunea tot felul de lu- 
cruri frumoase despre prietenie, pe care 
Hans cel mic, care eră elev foarte sârguitor, 
le însemnă într'un carnet si le citeă seara, 

Ei, iată că într'o seară, pe când Hans 
stă lângă foc, o lovitură tare se auzi în 

usa. Era o noapte îngrozitoare si vântul bă- 
teà si mugea cu atâta furie împrejurul casei, 
încât la ’nceput Hans crezi că nu e decât 
furtuna. Dar o a doua lovitură se auzi si pe 
urmă oa treia, mai puternică decât celelalte. 

«Poate să fie vreun biet călător», isi zise 
Hans cel mic, si alergă să deschidă. 

Când colo, iată pe Morar cu un felinar 
într'o mână si cu un bat gros intr’alta. 

«Dragă Hans», strigă Morarul, «a dat 
peste mine o mare belea. Baietasul meu a 
căzut după o scară şi s'a lovit; tocmai mă 
duceam dupa doctor, dar sta asa de de- 
parte si vremea e asa de rea, încât îmi 
veni în gând că ar fi mult mai bine să te 
duci tu în locul meu. Ştii prea bine că am 
de gând să-ți dăruiesc roaba mea, de aceea 
cred că ar fi frumos din partea ta să faci 
ceva pentru mine». 

«Cum să nu», strigă Hans cel mic. 
«Mi-ati făcut chiar cinste gandindu-va la 
mine; o sa plec îndată, dar v’as rugă să-mi 
imprumutati felinarul, fiindcă noaptea e 
foarte întunecoasă si mi-e frică să nu caz 
în vreun sant», 

«Tii! Ce rău îmi pare că nu pot să ţi-l 
dau», răspunse Morarul, «e tocmai felina- 
rul meu cel nou şi ar fi o pierdere prea 
mare dacă i s'ar întâmplă ceva». 

«Lasă, lasă, nu-i nimic, mă pot duce și 
asa», strigă Hans cel mic; îşi trase pe mâ- 
nici surtucul lui îmblănit, își îndesă în cap 
căciula cea rosie, isi infasura o basma îm- 
prejurul gâtului si plecă. 

Ce furtuna ingrozitoare era afara! Noap- 
tea era asa de întunecoasă, încât micul 
Hans abiă mai puteă să vază şi vântul 
băteă asa de tare, încât abiă se mai putea 

tine in picioare. Cu toate astea el inainta 
cu curaj si dupa trei ceasuri de mers, ajunse 
la casa Doctorului si batt la usa: 

«Cine-i acolo?» strigă Doctorul, scotan- 
du-si capul pe fereastră. 

«Eu sunt, Hans cel mic». 

(Şi ce vrei?) 

«Băiatul Morarului a căzut după o scară 
şi s'a lovit, si Morarul vă roagă să veniți 
numai decât). 

«Bine!» zise Doctorul, si porunci să-i puie 
şeaua pe cal, să-i aducă cizmele cele mari 
şi felinarul, apoi se scobori pe scară, în- 
călecă si o porni spre casa Morarului, iar 
Hans cel mic o luă pe jos, după el. 

Dar furtuna se ’ntețeà din ce în ce, 
ploaia cădeă cu găleata si Hans cel mic 
nu mai puteă nici să vază încotro. merge, 
nici să se tie de cal. La urma urmei se pier- 

dù, şi începi să rătăcească prin nişte smâr- 
curi, care erau foarte primejdioase, fiindcă 
erau pline de gropi adânci, şi acolo bietul 
Hans cel mic se înnecă, Corpul lui fu găsit 
a doua zi de nişte păzitori de capre, plutind 
pe deasupra unei mlaștini, de unde il 
aduseră acasă, 

Toată lumea se duse la înmormântarea 
lui, fiindcă eră foarte popular, iar Mora- 
rul fu cel mai îndoliat dintre toți. 

«Fiindcă eram prietenul lui cel mai bun», 
zise Morarul, «e drept să mi-se dea locul 
de cinste), si mergea în fruntea procesiunei 
într'o haină neagră și lungă, iar din când 
în când își stergea ochii cu o batistă 
mare. 

«Moartea lui Hans cel mic e o mare pier- 
dere pentru fiecare», ziceă Fierarul, după 
slujbă, când sedeau cu toții la masă în 

cârciumă, band vin fiert cu mirodenii si 
mâncând prăjituri cu miere, 

«In orice caz o mare pierdere pentru 
mine», răspunse Morarul; «nchipuieste-ti 
că aproape îi dăruisem roaba mea si acum 
zău dacă ştiu ce să mai fac cu ea, Acasă 
îmi stă în drum şi e într'o stare așă de 
proastă, încât n'aş luă nimic pe ea s'o 
vând, Altădată o să mă gândesc de două 
ori înainte de a dărui ceva. Generozitatea 
rămâne totdeauna nerăsplătită». 

«Ei si pe urmă?) zise Soarecele de apa 
după o tăcere lungă. 

«S'a isprăvi), zise Mierloiul. 

«Dar ce s'a mai întâmplat cu Morarul ?» 
întrebă Soarecele de apă. 

«A, nu ştiu zau», răspunse Mierloiul 
(Și nici nu doresc să știu», 

«Cum se vede n’ai niciun fel de sen- 
timente in D-ta», zise Soarecele de apă. 

«Mi-e teamă că n’ati priceput tocmai 
bine morala istoriei), observa Mierloiul. 

«Ce?» ţipă Soarecele de apa. 

«Morala». 

«Nu cumva vrei să spui că povestea aveă 
o morală?» 

«Desigur că aveă», răspunse Mierloiul. 

«Ei, păi atunci), zise Soarecele de apa 
foarte supărat, «găsesc că trebuiă să mi-o 
spui dinainte. Dacă făceai asa, fii sigur că 
nu te-aş fi ascultat, as fi zis şi eu: «Pfui!» 
ca criticul. Dar nici acum nu e timpul 
pierdut), şi strigând: «Pfui!» cu un glas as- 
cuțit, mătură praful cu coada lui şi intră 
în gaură, 

«Ei, cum ţi-a plăcut Soarecele de apa?» 
întrebă Rata, care veni înnotând către el 

după câteva minute. «Are multe parti bune, 
dar eu, cu inima mea de mamă, nu pot 
să văd un holtei fără să-mi vie lacrimile 
în ochi». 

«Mi-e teamă că l'am plictisit), răspunse 
Mierloiul. «Adevărul e că i-am spus o po- 
veste morală». 

«A! Asta e un lucru totdeauna pericu- 
los», zise Rata. 

Si eu sunt întocmai de aceeaş părere. 

Tia atzi 


e apropiă nunta Prințului 
Moștenitor şi în toată tara 
se dedeau mari serbări. După 
un an întreg de așteptare, 
mireasa, o Prinţesă rusoaică, sosise în sfâr- 
şit. Veniă tocmai din Finlanda, într'o sanie 
trasă de şase reni, care aveă forma unei 
lebede şi eră toată de aur, iar între aripele 
ei, stă Prințesa cea mică în carne și “n 
oase. Mantia ei lungă de hermină o aco- 
periă până la picioare, în cap purtă o bo- 
netica brodată cu fir de argint si fata ei eră 
albă ca palatul de zăpadă în care trăise până 
atunci, «Par'c’ar fi un trandafir alb», strigă 
lumea privind’o cum trece pe străzi in sania 
ei trasă de reni,și-i aruncă flori din balcoane. 
La poarta Castelului, Prințul ieșise ca 
s'o primească, El aveă ochi albaștri, plini de 
visuri si părul lui par'că era de aur. 

Când o văză, puse un genunchiu în 
pământ şi-i sărută mana. 

«Frumos eră chipul tău zugrăvit» îi 
sopti el, «dar tu esti de mii de ori mai fru- 
moasă», si Prinţesa cea mică se rosi toată 
de bucurie, ` 

«Par'că eră un trandafir alb, adineauri», 
sopti un paj vecinului său, (acum uită-te, 
par'că ar fi unul roşu», şi toată Curtea se 
desfătă la vorbele lui, iar Regele porunci 
să i-se dubleze salariul. 

Fiindcă pajii nu primeau nici un salar, 
aceasta nu-i folosi la nimic, onoarea însă 
eră mare şi fu chiar publicat în Gazeta 
Curţii, 

Trei zile mai trecura, în care timp nu se 
auzi în toate părțile decât: «Trandafir alb, 
trandafir roşu, trandafir roșu, trandafir 
alb», si după aceea se sărbători nunta, 

Ceremonia fu grandioasa. Mirele si Mi- 
reasa mergeau alături, ţinându-se demână, 
sub un baldachin de catifea roşie brodată 
cu mărgăritare, După aceea urmă un ban- 
chet oficial care tint cinci ceasuri, 

Prinţul şi Prinţesa steteau în capătul 
mesei celei mari, si beau amândoi dintr’o 
cupă de cristal. Cupa asta eră fermecată; 
din ea nu puteau bea decât indragostitii 
adevăraţi, căci îndată ce s'ar fi apropiat de 
ea buze mincinoase, cristalul s'ar fi tur- 
burat. 

«E limpede ca lumina zilei că se iubesc», 
strigă pajul cel mic si pentru a doua oară 
Regele îi dublă salariul. Iar Curtea toată 
strigă: «Ce onoare!» 

După banchet aveă să urmeze un bal, 
la care mirele şi mireasa aveau să danseze 
împreună Dansul Trandafirului, iar Re- 

gele insus promisese să le cânte din flaut. 
Cu toate că cântă foarte prost, nu stia 
decât două cântece şi niciodată nu eră sigur 
pe care din două îl începuse, nimeni nu 
îndrăzniă să i-o spuie in fata, fiindcă eră 
Rege, si orice-ar fi facut el, toți erau gata să 
strige: «E încântător! E încântător!) 
Ultimul număr din program erau gran- 

dioasele focuri de artificii, cărora trebuiă 
să li-se dea drumul chiar la miezul nopții. 
Prinţesa cea mică nu mai văzuse artificii 
in viata ei, de aceea Pyrotechnistul Regal 
primise ordin să-şi dea toate silintele în 
ziua nunții, es 

_«Ce sunt alea, artificii?) întrebă ea pe 
Print, într'o dimineață când se plimbau 
amândoi pe terasă. 

„ «Artificiile seamănă foarte mult cu Au- 
rora Boreala», zise Regele, care aveă uritul 


UN .ARTIFICIU CUM 
NUSUNTMULTE 


104 


SRO 


obiceiu să răspundă la întrebările adresate 
altora, «Cu singura deosebire că sunt mult 
mai naturale, Mie unul, îmi plac chiar 
mai mult decât stelele, pentrucă pot să le 
poruncesc când vreau să apară. Trebuie 
negresit să le vezi». 

La capătul Parcului Regal se dics o 
podeà de scânduri si cum sfarsi Pyroteh- 
nistul Palatului de pus toate pe la locurile 
lor, artificiile incepura să converseze in- 
tre ele. 

«Ce frumoasă e lumea! strigă o Pocni- 
toare mica. «Ia uitați-vă la lalelele astea 
galbene! Pocnitori să fie şi n'ar fi mai fru- 
moase! Sunt încântată c'am călătorit, Vo- 
iajurile iti aerisesc mintea si te fac să-ți mai 
laşi din prejudecăți». 

«De ce crezi tu, prostuțo,. că lumea se 
mărgineşte la Parcul Regal?» ziseo Torta 

groasa. «Lumea e un loc nesfarsit si nu 
ti-ar ajunge nici trei zile ca s’o vizitezi 
cu deamănuntul). 

«Orice loc unde iubeşti poate fi lumea», 
exclamă gânditoare o minge de foc care 
în tinerețe fusese îndrăgostită de un 
saltar de lemn şi se lăudă când o căutai 
cu inima ei sdrobita. «Dar în ziua de 
azi dragostea nu mai e la moda. Poeţii au 
ucis-o. Au scris atâta despre ea, încât 
nu-i mai crede nimeni şi nu mă miră, 
Adevăratul amor suferă si tace, Imi aduc 
aminte ca azi... a, dar la ce bun... Idea- 
lismul a murit), 

(Ei ași!» răspunse Torta cea groasă. 
Idealismul e ca luna. Nu piere niciodată. 
Mirele şi Mireasa, de pildă, nu se iubesc? 
Chiar azi mi-a spus-o un cartuş cu care 
s'a întâmplat să fiu într'o cutie şi care 

era la curent cu ultimele noutati dela 
Curte». 

Dar mingea de foc dădu din cap. «Idea- 
lismul a murit, Idealismul a murit, Idea- 
lismul a murit», sopti ea, căci era una din 
acele persoane care cred că dacă repeti un 
lucru de multe ori, la sfârşit devine ade- 
varat. 

Deodată se auzi o tuse aspră si seacă. 

Toţi se uitară împrejur. 

Plecă dela un artificiu înalt, cu 
înfățișare arogantă, legat la capătul 
unui baston lung. Totdeauna tușiă îna- 
inte de a spune ceva, ca să atragă 
atenția, 

«Ahem! Ahem!» zise el si toți deschi- 
sera urechile, afara de biata minge de foc, 
care tot dadea din cap si murmura: «Idea- ` 
lismul a murit». 

«Ordine! Ordine!) strigă o Plesnitoare 
care luase o parte însemnată la ale- 
gerile locale şi cunostea toate expresiile 
parlamentare. 

«A muri), sopti mingea de foc şi atipi. 

Când se fact tăcere completă, Artifi- 
ciul tusi încă odată si începu. Vorbiă cu 
glas încet şi distinct, ca şi cum şi-ar fi dic- 
tat memoriile si totdeauna se uită de sus 
la persoana către care se adresă. Aveă, 
ce-i drept, un fel foarte distins de a fi. 

«Ce noroc pe Prinţul Moștenitor), ob- 
servă el, (să se cunune tocmai în ziua când 
o să apar eu. Să fi fost lucrul potrivit din- 
nainte, tot nu s’ar fi nimerit asa de bine, 
dar ce să-i faci, Prinții sunt norocoși). 

«Vai de mine!) strigă Pocnitoarea. «Cre- 
‘deam că e tocmai deandoaselea, că adică 
pe noi ne-a adus aici în cinstea Prințului». 

«Poate să fie asa pentru d-ta», răspunse 
el, «Nu mă îndoesc; cu mine însă, lucru- 
rile stau altfel. Eu sunt vestit și mă trag 
din părinţi tot asa de vestiți. Mama mea 
eră cea mai celebră minge de foc de pe 
timpul ei, si eră renumită pentru dansul 
ei grațios. Când și-a făcut prima ei mare 
apariţie în public, s'a învârtit de nouăspre- 
zece ori înainte de a face explozie si la fie- 
care dată aruncă în văzduh șapte stele 
roșii, 

Aveă un metru si zece centimetri in 
diametru şi eră făcută din praful de puşcă 
cel mai bun. 

Tatăl meu eră de neam francez. El se 
inalta asa de sus încât la toți le eră frică că 
n'are să se mai întoarcă. Totuş se în- 
toarse fiindcă eră în dispoziții generoase 
si căzù înapoi într'o ploaie de aur, Ziarele 

vorbiră de apariţia lui în termeni foarte 
măgulitori si gazeta Curţii îl numi chiar, 
un triumf al artei Pyrotehnice». 

«Pyrotehnice, Pyrotehnice, vrei să zici», 
spuse un Foc Bengal. 

«Sunt sigur că e asa, fiindcă am văzut 
scris chiar pe cutia mea». 

«Am zis: Pyrotehnic», răspunse Arti- 
ficiul cu un ton așă de aspru, încât Focul 
Bengal se simţi distrus si începù să ghion- 
tească pe Pocnitorile cele mici ca să arate 
că tot mai eră şi el o persoană cu oarecare 
importanță. 

«Hm, asa dar spuneam», continua Arti- 
ficiul, «spuneam... ce spuneam oare?) 

«Vorbeai de dumneata», răspunse Torta 
cea groasă. , 

«Bine nteles, Ştiam eu că discutam des- 
pre un subiect interesant;cand am fost în- 

trerupt intr’un mod asa de nepoliticos. Nu 
pot suferi lipsa de politeta si proastele ma- 
niere, eu care sunt persoana cea mai sen- 
sibilă după lume». 

«Ce e o persoană sensibilă?» întrebă 
Plesnitoarea pe Torta cea groasă. 

«O persoană sensibilă, e o persoană care 
din pricină că ea însăș are bătături, tot- 
deauna caută să calce pe bătăturile celor- 
lalti», răspunse în soapta Torta cea groasă, 
şi Plesnitoarea aproape faci explozie de 
ras. 

«Ma rog, as putea sti si eu ce va face 
să radeti?» întrebă Artificiul, (Eu nu vad 
aici nimic de râs). 

«Rad fiindcă sunt fericită), răspunse 
Plesnitoarea. 

«Acesta e un motiv foarte egoist), răs- 
punse Artificiul supărat. «Ce drept ai d-ta 

să fii fericită? Ar trebui să te gândești si 
la alții, de exemplu la mine, care nu ma 
gândesc la nimic altceva, si am pretenția 
ca şi ceilalți să facă acelaș lucru. Asta e 
ceeace numesc eu, simpatie; o virtute mare 
pe care o posed în cel mai înalt grad. Inchi- 
puieste-ti numai că mi s'ar întâmplă în 
noaptea asta vreun accident, 

Ce nenorocire pe lumea întreagă! Prin- 
tul si Prinţesa n'ar mai putea fi fericiţi, 
Toată viata lor ar fi stricată dela început; 
cât despre Rege, sunt sigur că nici n'ar 
mai putea să-și vie în fire după o asemenea 
lovitură. Uite, zău, când mă gândesc la 
importanța situației mele, mă simt mișcat 
până la lacrimi», 

«Dacă vrei să faci plăcere altora), îi strigă 
Torta cea groasă, «ai grijă, in special să 
nu te uzi), 

«De sigur), exclamă Focul Bengal, care 
acum isi mai venise în fire, (asta-i chestie 
de bun simp». 

«Bun simț?» zise Artificiul indignat, 
«Dumneata uiţi cine sunt eu. Bun simţ 
poate să aibă cine n’are imaginație. Eu însă 
am imaginaţie, domnule, fiindcă totdeauna 
văd lucrurile altfel decât sunt în realitate, 
Iar cât despre grija pe care ziceti s'o am 
ca să nu mă ud, văd că nu e aici nici un su- 
flet capabil să prețuiască o fire sensibilă, 
Noroc că nu-mi pasă. Singurul lucru care 
te poate susține în viata e conştiinţa infe- 
rioritatii tuturor; iată un sentiment pe care 
lam cultivat totdeauna. Toţi aici sunteți 
lipsiți de inimă. Stati la taifas si faceți haz 
ca şi cum n’ati sti că Prințul se însoară». 

«Ei şi?» exclamă un mic Balon de foc. 
«De ce nu? E tocmai o ocazie de veselie 

și când măvoiu inalta in cer o să povestesc 
stelelor despre toate, cu deamanuntul. 
O să le vezi cum o să scânteie când le voiu 
povesti despre mireasa cea drăguță). 

«Ah, ce fel trivial de a privi viata!» zise 
Artificiul. «De altfel, cum m/’as fi putut 
aşteptă la altceva? N'ai nimic în capul 
d-tale. Eşti gol. Şi ce? Nu s'ar puteă în- 
tâmplă ca Prințul si Prinţesa să se ducă la 
tara si să locuiască lângă un râu adânc? Si 
nu s'ar putea să aibă un singur copil, un 
baietas cu părul bălaiu şi cu ochii alba- 
Ştrii întocmai ca ai Prințului? 

Și nu s'ar puteă să iasă într'o zi la plim- 
bare cu dădaca lui? Si nu s’ar putea ca 
dădaca să adoarmă sub un tufan şi copilul 
sa cază în râu si să se înnece? Vai cegro- 
zavă nenorocire ! Bietii oameni! Să-și piardă 
singurul lor copil! E prea îngrozitor, 

Eu unul nu pot să suport lovitura». 

«Dar nu și-au pierdut nici un copil», zise 
Torta cea groasă, «Nu li s'a întâmplat nici o 
nenorocire), 

«Ce, am spus eu că li s'a întâmplat?» 
răspunse Artificiul. «Am spus că li s'ar 
puteă întâmplă. 

Dacă în adevăr li s'ar fi întâmplat, la ce ar 
mai fi folosit să vorbim despre asta? Nu pot 
suferi oamenii cari plâng oalele sparte. Dar 
când mă gândesc că s'ar puteăsăse întâmple, 
uite, zău, mă simt foarte impresionat». 

«Văd că eşti impresionat», strigă Focul 
Bengal. 

«Esti persoana cea mai impresionabila, 
pe care am întâlnit-o de când sunt». 

«Si d-ta cea mai grosolana!» zise Artifi- 
ciul, «Nu esti in stare să înţelegi prietenia 
pe care o nutresc pentru Print. 


UN ARTIFICIU CUM 
NUSUNTMULTE 


II5 


«Ce prietenie? Nici măcar nu-l cunoşti», 
mormăi Torta cea groasă. 

«Ce, am zis eu că-l cunosc?» răspunse Ar- 
tificiul, (Daca l’as cunoaşte nu i-as fi prie- 
ten. E prea periculos să-ți cunosti prietenii». 

«Zău aga, mai bine ai face să te tii uscat), 
zise Balonul de foc. «Asta e singurul lucru 
important». 

«Foarte important pentru dumneata», 
răspunse Artificiul, «n'am nici o îndoială, 
dar eu dacă am gust, am să plâng», și începi 
în adevăr să plângă; lacrămi mari ca nişte 
picături mari de ploaie alunecară dealun- 
gul bastonului în jos şi aproape înnecară 
două urechelnițe mici care tocmai se gân- 
deau să se căsătorească şi căutau un locsor 
uscat unde să-și facă casa, 

«Ce suflet romantic trebuiă să aibă», zise 
mingea de foc, «dacă plânge el si când nu e 

nimica de plâns», şi scoase un suspin adânc 
gândindu-se la saltarul de lemn. 

Dar Torta cea groasă şi Focul Bengal 
erau indignati si strigau cu niște glasuri 
ascuţite: «Mofturi! Mofturi!» 

Amândoi erau foarte practici şi de câte- 
ori nu înțelegeau ceva ziceau că sunt mof- 
turi. 

Si deodată se ridică luna ca o pavaza de 
argint. 

Stelele începură sa strălucească si o 
adiere de muzică veni dinspre palat. 

Prinţul şi Prinţesa conduceau dansul, Ei 
dansau asa de frumos, încât crinii înalți 
şi albi se uitau pe fereastră înăuntru, iar 
macii roșii dădeau din cap si băteau măsura, 

Pe urmă bătù ceasul zece, apoi unspre- 
zece, apoi douăsprezece si când batt ul- 
tima. oară miezul nopții, toată lumea ieşi 

pe terasă, iar Regele trimise să cheme pe 
Pyrotehnist, 

«Să înceapă artificiile», zise Regele; Py- 
rotehnistul se înclină adânc si se duse 
spre capătul parcului însoțit de șase slu- 
jitori, purtând fiecare câte o faclă aprinsă 
la capătul unei prăjini lungi. 

Ce priveliște măreață! 

Baz! Baz! se inalta mingea de foc în- 
vârtindu-se într'una, tot mai sus. Bum! 
Bum! fact: explozie Torta cea groasă. Pe 
urmă Pocnitorile dantuira ca nişte flăcări 
de jur imprejurul multimii si Focurile Ben- 
gale asvârliră peste toate o lumina rosie. 
«La revedere», striga Balonul de foc, ridi- 
cându-se in aer si presărând în urma lui 
scântei mici, albastre. 

Bang! Bang! Raspundeau Plesnitorile 
care petreceau peste măsură. Toată lumea 

avù mare succes, afară de Artificiul cel 
lung, care eră atât de ud din pricina lacra- 
milor, încât nu luă foc, 

Toate rubedeniile lui modeste, cărora nu 
le-ar fi vorbit vreodată decât în zeflemea, se 
aruncară în cer ca niște minunate flori de 
aur cu petale de foc. 

Ura! Ura! strigă Curtea, si Prinţesa cea 
mică râdeă de plăcere, 

«Se vede că pe mine mă păstrează pentru 
vreo ocazie mai mare), zise Artificiul cel 
lung si se intepa mai tare ca totdeauna, 

A doua zi nişte lucrători veniră să curețe 
locul. 

«Asta e desigur o deputatie», zise Arti- 
ficiul; co să-i primesc cu demnitatea care mi 
se cuvine» și ridicând nasul pe sus, începă 
să se încrunte ca si cum s’ar fi gândit la 
cine ştie ce lucruri importante, 


UN ARTIFICIU CUM 
NUSUNTMULTE 


II9 


Dar oamenii nici nu-l băgară de seamă, 
până când tocmai se pregăteau de plecare. 
Atunci abiă unul din ei îl zari; «Ia te uită 
măi! Ce artifice proastă!» şi-l aruncă peste 
zid într'o baltoaca. 

«Artifice proastă? proastă?) zise el în- 
vârtindu-se prin aer. «Nu se poate! Arti- 
fice grandioasă, da, grandioasă, asa a zis. 
Proastă și grandioasă tot cam acolo vine», 
si căzù în noroiu. 

«Nu prea e bine aici», observă el, «dar 
probabil că trebuie să fie vreo stațiune bal- 
neară importantă, unde m’au trimis să-mi 
văd de sănătate. 

Nervii mei sunt cam sdruncinati si chiar 
aveam nevoie de odihnă!) 

Deodată, o Broscuta mică, cu ochii stra- 
lucitori ca nişte nestimate si cu o hainuta 
verde cu picatele, innota spre el. 

«A, un nou venit, dupa cat vad», zise ea. 

«Aveti dreptate, nimic nu se poate com- 
para cu noroiul. Mie dati-mi timp ploios 
si o băltoacă si sunt fericită. Credeţi d-voa- 
stra c'o să mai plouă astăzi? Sper ca da, 
deși văd că norii s'au dus şi cerul e albastru. 
Ce păcat!) 

«Ahem! Ahem!» zise Artificiul și începi 
să tuşească, 

«Ce glas frumos aveţi!» strigă Broasca, 
(seamănă asa de bine cu un orăcăit! Si tre- 
buie să ştiţi că după mine, orăcăitul e cel 
mai frumos sunet muzical din lume. O să 
ascultați concertul clubului nostru astă- 
seară. Stam colo, în mlaștina rațelor din 
dosul casei arendasului si cum răsare luna, 
începem. E asa de fermecător încât toată 
lumea stă desteapta să ne asculte, Chiar 
alaltăieri am auzit pe soția arendașului spu- 

nând mamei ei, că n'a putut închide ochii 
toată noaptea din pricina noastră. Nu-i asa 
că e măgulitor să te vezi atât de popular». 


«Ahem! Ahem!» zise Artificiul supărat 
că nu puteă plasă nici o vorbă. 


«Foarte frumos glas», continuă Broasca, 
«Nădăjduesc că o să veniţi pe la mlastina 
rațelor. Eu acuma ma duc să-mi caut fe- 
tele, Am șase fete, care de care mai fru- 
moase şi mi-e frică să nu le iasă în cale 
Cocorul; e un adevărat monstru şi nu stă 
la gânduri, dacă să le înghită sau nu, Ei, 
acum, vă zic la revedere; conversaţia noa- 
stră mi-a făcut mare plăcere». 

«Conversatie? Asta e conversație?» zise 
Artificiul. «N'ai vorbit decât dumneata». 


«Cineva trebuie să asculte», zise Broasca. 
«$i mie-mi place să vorbesc numai eu, Ast- 

fel se pierde timp mai putin si eviti argu- 
mentările». 

«Dar mie-mi plac argumentările), zise 
Artificiul, 

«Sper că nu», zise Broasca cu indulgență, 
«Argumentările sunt vulgare, fiindcă în 
lumea bună avem cu toții exact aceleaşi 
păreri. La revedere, înc'odată; tocmai îmi 
zăresc fetele în depărtare». 

Si Broscuta o porni repede innot. 

«Ce persoană supărătoare si prost cres- 
cută ești), zise Artificiul. «Tare-mi sunt 
uriti oamenii cari nu vorbesc decât despre 
ei înşişi, cum faci d-ta, când alţii ca mine 
ar dori să vorbească şi ei despre ale lor. 
Asta e ceeace numesc eu egoism si nimic 
nu poate fi mai nesuferit pentru tempera- 
mentul meu înclinat să simpatizeze cu tot 
ce-l înconjoară, In privinţa asta ai putea 

să iei chiar exempluldela mine, cu greu ai 
puteăsă mai găseşti un model asa de perfect 
şi să profiti până nu mă întorc la Curte unde 
sunt unul dintre favoriţi, şi unde chiar ieri 
Prințul și Prinţesa s'au cununat în onoarea 
mea. Dar d-ta n'ai de unde şti toate astea, 
eşti o simplă provincială». 

«De geaba vorbeşti cu ea), zise o Libelulă, 
care stă alături pe o foaie lată de papură, 
«nu vezi c'a plecat?» 

«Atât mai rău pentru ea», zise Artificiul, 
«N'o să mă opresc eu din vorbă fiindcă nu 
mă ascultă, Mie îmi place să vorbesc şi să mă 
ascult singur, E una din plăcerile mele cele 
mai mari si uneori spun lucruri asade adânci 
încât nu mai înțeleg eu însu-mi nicio vorbă». 

«D-ta ar trebui să tii conferințe filozo- 
fice», zise Libelula si întinzând două aripi 
diafane, se inalta în văzduh, 

«Ce gagauta!» zise Artificiul. «Nu putea 
să mai steă? Cine ştie când o să se mai 
prezinte o ocazie ca asta de a-și îmbogăți 
cunoştinţele ! 

A, dar ce-mi pasă mie la urma urmei. 

Geniul tot trebuie să fie apreciat odată 
si odată», şi se scufundă niţel mai adânc în 
noroiu. 

După câtva timp înnotă spre el o Rata 
mare si alba, cu labele galbene, care era 
considerata ca o mare frumusete din pricina 
mersului ei legănat. | 

«Mac! Mac! Mac!» zise ea. «Ce formă 
curioasă ai d-ta! As putea să te întreb, 
dacă esti asa din naștere, sau în urma vre- 
unui accident?» 

«Se cunoaşte că n'ai trăit decât la tara», 
răspunse Artificiul, «altfel ai şti cine sunt 
eu. Ai să te miri când iti voiu spune că eu pot 

să sbor în văzduh si să caz îndărăt intr’o 
ploaie de aur». 

«Cin’ te crede», răspunse Rața, (şi chiar 
dac’ar fi asa, nu văz la ce-ar folosi. Dac’ai 
puteă să ari câmpul ca boul, sau să tragi 
la trăsură, cum face calul, sau să pazesti 
turma, cum face câinele ciobănesc, as mai 
zice si eu, dar așă?» 

«Femeie», strigă Artificiul foarte de sus, 
«vad că apartii straturilor sociale celor mai 
joase. O persoană de condiția mea nu e 
niciodată folositoare. Noi putem aveă 
oarecare talente și asta e mai mult decâtsu- 
ficient. Eu n'am nici un fel de simpatie 
pentru nici o muncă, cu atât mai mult 
pentru soiurile de muncă pe care pari a le 
recomandă d-ta, Părerea mea e că munca 
fizică e refugiul persoanelor care n'au ni- 
mic altceva de făcut». 

«Bine, bine», zise Rata, care era in dis- 
poziții foarte paşnice şi nu se certă nici- 
| odată cu nimeni, (fiecare cu gustul lui, Nă- 
| dăjduesc c'o să vă stabiliți reşedinţa aici», 

«Nu! Vai de mine!» strigă Artificiul. (Nu 
sunt decât un vizitator distins şi atâta tot. 
| Aici mă plictisesc, fiindcă nu găsesc nici 
| societate bună, nici singurătate deplină. 
Mă simt la mahala, Probabil c’o să 
{mä ’ntorc în curând la Curte, fiindcă 
Sunt destinat să fac mare senzaţie în 
lume». 

(Şi eu mă gândeam odată să intru in 
viața publică», observa Rata. «Sunt atâtea 
“lucruri care trebuiesc reformate, 

Acum câtva timp chiar am prezidat o 
întrunire si am luat tot felul de hotariri 
prin care condamnam tot ce nu ne conve- 
Ineă, Cum însă n'au avut nici un efect, am 

renunțat si acum ma ocup cu gospodăria 
şi-mi văz de familie». 

«Eu sunt facut pentru viata publica», 
zise Artificiul. 

Si tot asa sunt toate rudele mele, chiar 
si cele mai modeste. Cand ne aratam, 
atragem atentia tuturor. 

Eu încă n'am apărut, dar când voiu aparea 
o să fie o priveliște grandioasă. Cât despre 
gospodărie, te îmbătrâneşte repede şi-ţi dis- | 
trage mintea dela preocupările înalte). | 

«Ah, preocupările înalte ale vieţii, ce | 
frumoase sunt!) zise Rata, «dar asta-mi 
aduce aminte cât îmi e de foame», şi zi- 
când: «Mac, Mac, Mac», o porni repede | 
cu curentul. | 

(Stai! Staib strigă Artificiul, (Mai am | 
să-ți spun multe», Dar Rata nu-l luă în | 
seamă, «Bine c'a plecat», își zise el, «aveă 

idei prea comune» si cufundandu-se nitel 
şi mai adânc in nămol, incept să se gân- 
dească la singurătatea geniului, când deo- 
dată, doi baietasi îmbrăcaţi în bluze albe, 
veniră alergând pe mal, cu o căldare și cu 
un brat de vreascuri. 

«Asta trebuie să fie deputăția», zise Ar- 
tificiul si încercă să-și ia un aer demn. 

«Ia uită-te măi!) strigă unul dintre bă- 
ieti. «Ce baston păcătos! Cum naiba o fi 
ajuns până aici?» si scoase Artificiul din 
băltoacă. 

«Baston păcătos?» zise Artificiul, «Pa- 
cătos? Nu se poate, n'am auzit bine. Bas- 
ton... de abanos, a zis, da, da, e foarte mă- 
gulitor. Se vede că mă cred vreun înalt 
demnitar dela Curte». 

«Hai să-l punem pe foc», zise ss celălale 
băiat. 

«O sa fiarba caldarea mai iute». 

Si gramadind vreascurile unele peste 
tele, pusera Artificiul deasupra si aprins <> 
focul. 

(Admirabil!» strigă Artificiul. «Au 
gând să-mi dea drumul ziua namiaza ma: -. 
ca să mă vază toată lumea). 

«Putem să ne culcăm acuma), ziseră 
«până ne-om deșteptă, tocmai bine o = 
fiarbă căldarea», şi întinzându-se alături n- 
iarbă, închiseră ochii. 

Artificiul eră asa de ud, încât trecă m. 
timp până să ia foc. La sfârșit totus se 
aprinse, 

«Acuma o să fac explozie», strigă el şi = 
intepa mai tare ca totdeauna. (O să mă sii 
mai sus decât stelele, mai sus decât luna, 
mai sus decât soarele, o să mă sui asa de 
sus incat...» 

Fas! Fas! Fas! se auzi si Artificiul sari 
drept in sus. 

„ Superb!» strigă el. «O să.mă inalt asa 
intr’una! 

Ce mai succes!» 

Dar nimeni nu-l văză. 

Deodată începu să simtă o curioasă fur- 
nicătură prin tot trupul. 

«Acuma! Acuma fac explozie!» strigă el. 
«Am să pun lumea în flăcări si am să fac 
un sgomot asa de mare, încât un an întreg 
n'o să se mai vorbească decât despre mine». 
Si în adevăr fact explozie. Bang! Bang! 
Bang! se auzi fără nici o îndoeală. Praful 
de puşcă din el luase foc — dar nimeni nu-l 
văză, nici chiar cei doi băiețaşi cari dor- 
meau duşi, 4 

Pe urmă nu mai rămase din el decât 

batul, care căzù pe spatele unei gâște, 
ce se plimbă pe malul mlastinei. 
«Maică Precistă!) strigă gâsca, 
«A început să plouă cu bețe !» 
şi se repezi in apa. 

(Ştiam eu că o să 

fac mare senza- 
tie», suspină 
Artificiul şi 
se stinse. 

